polyglot-tagger/wikipedia-language-snippets-filtered huggingface dataset:
ಡ್ರೇಕ್ ರೆಮೋರೇ ಎಂಬ ಪಾತ್ರದಿಂದಾಗಿ ಪ್ರಸಿದ್ಧನಾಗುತ್ತಾನೆ. ಸರಳ ಮನಸ್ಸಿನ ಸ್ತ್ರೀವಿಲಾಸಿಯಾಗಿರುವ ಜೋಯಿ ಸರಣಿಯುದ್ದಕ್ಕೂ ಹಲವಾರು ಅಲ್ಪಾವಧಿಯ ಗೆಳತಿಯರನ್ನು ಹೊಂದಿರುತ್ತಾನೆ. ಎಂಟನೇ ಸರಣಿಯಲ್ಲಿ ರೇಚಲ್ ನೊಂದಿಗೆ ಪ್ರೀತಿಯಲ್ಲಿ ಬೀಳುತ್ತಾನೆ.
ಮ್ಯಾತ್ಯೂ ಪೆರಿ ಚ್ಯಾಂಡ್ಲರ್ ಬಿಂಗ್ ನ ಪಾತ್ರವನ್ನು ವಹಿಸಿದ್ದಾರೆ. ಚ್ಯಾಂಡ್ಲರ್ ಒಂದು ದೊಡ್ಡ ಬಹುರಾಷ್ಟ್ರೀಯ ಸಂಸ್ಥೆಯಲ್ಲಿ ಅಂಕೆ ಅಂಶ ವಿಶ್ಲೇಷಣೆ ಹಾಗೂ ಮಾಹಿತಿ ಮರುವಿನ್ಯಾಸ ಕಾರ್ಯಗಳ ಕಾರ್ಯನಿರ್ವಾಹಕನಾಗಿರುತ್ತಾನೆ. ಒಂಭತ್ತನೇ ಸರಣಿಯಲ್ಲಿ ಚ್ಯಾಂಡ್ಲರ್ ಈ ಕೆಲಸವನ್ನು ಬಿಟ್ಟು ಜಾಹೀರಾತು ಸಂಸ್ಥೆಯೊಂದರಲ್ಲಿ ಜಾಹೀರಾತು ಪ್ರಚಾರ ಸಲಹೆಗಾರನಾಗಿ ಸೇರಿಕೊಳ್ಳುತ್ತಾನೆ. ಇವನು ತನ್ನ ವ್ಯಂಗ್ಯ ಹಾಸ್ಯಪ್ರಜ್ಞೆ ಹಾಗೂ ಸಂಬಂಧಗಳಲ್ಲಿ ದುರಾದೃಷ್ಟತೆಗಾಗಿ ಪರಿಚಿತನಾಗಿರುತ್ತಾನೆ. ಏಳನೇ ಸರಣಿಯ ಕೊನೆಯಲ್ಲಿ ಚ್ಯಾಂಡ್ಲರ್, ಮೋನಿಕಾಳನ್ನು ಮದುವೆಯಾಗುತ್ತಾನೆ, ನಂತರ ಹತ್ತನೇ ಸರಣಿಯಲ್ಲಿ ಅವರು ಅವಳಿ ಮಕ್ಕಳನ್ನು ದತ್ತು ಪಡೆಯುತ್ತಾರೆ.
ಡೇವಿಡ್ ಶ್ವಿಮ್ಮರ್ ರಾಸ್ ಗೆಲ್ಲರ್ನ ಪಾತ್ರವನ್ನು ವಹಿಸಿದ್ದಾರೆ. ರಾಸ್, ಮೋನಿಕಾ ಗೆಲ್ಲರ್ ಳ ಅಣ್ಣ ಹಾಗೂ ಜೀವಾಶ್ಮ ವಿಜ್ಞಾನಿ. ಆರಂಭದಲ್ಲಿ ಪ್ರಾಕೃತಿಕ ಇತಿಹಾಸದ ವಸ್ತು ಸಂಗ್ರಹಾಲಯದಲ್ಲಿ ಕೆಲಸ ಮಾಡುವ ರಾಸ್ ನಂತರ ನ್ಯೂ ಯಾರ್ಕ್ ವಿಶ್ವವಿದ್ಯಾನಿಲಯದಲ್ಲಿ ಜೀವಾಶ್ಮಶಾಸ್ತ್ರದ ಪ್ರಾಧ್ಯಾಪಕನಾಗಿ ಕೆಲಸ ಮಾಡುತ್ತಾನೆ. ಸರಣಿಯುದ್ದಕ್ಕೂ ರಾಸ್, ರೇಚಲ್ ಜೊತೆಗೆ ಈಗ-ಇದೆ-ಇನ್ನೊಮ್ಮೆ-ಇಲ್ಲ ಎನ್ನುವಂತಹ ಸಂಬಂಧದಲ್ಲಿ ಇರುತ್ತಾನೆ. ಇವನು ಈ ಸರಣಿಗಳ ಅವಧಿಯಲ್ಲಿ ಕ್ಯಾರಲ್, ಎಮಿಲಿ ಹಾಗೂ ರೇಚಲ್ ಜೊತೆಗೆ ಮೂರು ವಿಫಲ ವಿವಾಹಗಳನ್ನು ಹೊಂದುತ್ತಾನೆ. ರಾಸ್, ಕ್ಯಾರಲ್ ಳಿಂದ ಬೆನ್ ಎಂಬ ಮಗನನ್ನೂ, ರೇಚಲ್ ಳಿಂದ ಎಮ್ಮಾ ಎಂಬ ಮಗಳನ್ನು ಪಡೆಯುತ್ತಾನೆ.
ಕಾಫ಼್ಮಾನ್ ಹಾಗೂ ಕ್ರೇನ್, ೧೯೯೩ ನವೆಂಬರ್/ಡಿಸಂಬರ್ ನಲ್ಲಿ ಇನ್ಸೋಮ್ನಿಯ ಕಫ಼ೆ ಎಂಬ ಶೀಷಿಕೆಯಡಿಯಲ್ಲಿ ಈ ಧಾರಾವಾಹಿಯನ್ನು ಬರೆಯಲು ಆರಂಭಿಸಿದರು. ತಮ್ಮ ಈ ವಿಚಾರವನ್ನು ಅವರು ಬ್ರೈಟ್ ಅವರಿಗೆ ಪ್ರಸ್ತುತ ಪಡಿಸಿದ ನಂತರ ಮೂವರೂ ಸೇರಿ ಈ ಕಥೆಯ ೭ ಪುಟಗಳ ಕರಡನ್ನು ಎನ್.ಬಿ.ಸಿ ವಾಹಿನಿಗೆ ಒಪ್ಪಿಸಿದರು. ಕಥೆಯ ಹಲವಾರು ಮರುಬರಹ ಹಾಗೂ ಬದಲಾವಣೆಗಳ ನಂತರ ಶೀರ್ಷಿಕೆಯನ್ನು ಫ಼್ರೆಂಡ್ಸ್ ಲೈಕ್ ಅಸ್ ಎಂದೂ ನಂತರ ಕೊನೆಯದಾಗಿ ಫ಼್ರೆಂಡ್ಸ್ ಎಂದೂ ಮರುನಾಮಕರಣ ಮಾಡಿದ ನಂತರ ಇದು ಎನ್.ಬಿ.ಸಿ ಯ ಪ್ರತಿಷ್ಠಿತ ಗುರುವಾರ ಸಂಜೆ ೮:೩೦ರ ಸಮಯದಲ್ಲಿ ಪ್ರಸಾರಗೊಂಡಿತು. ಸರಣಿಯ ಚಿತ್ರೀಕರಣವು ಬರ್ಬಂಕ್ ಕ್ಯಾಲಿಫ಼ೋರ್ನಿಯಾದ ವಾರ್ನರ್ ಬ್ರದರ್ಸ್ ಸ್ಟುಡಿಯೋದಲ್ಲಿ ನೇರ ಶ್ರೋತೃಗಳ ಮುಂದೆ ನಡೆಯಿತು. ವಾಹಿನಿಯಲ್ಲಿ ಹತ್ತು ಸರಣಿಗಳ ನಂತರ ಎನ್.ಬಿ.ಸಿ ವಾಹಿನಿಯು ಸಂಚಿಕೆಯ ಅಂತ್ಯ ಭಾಗದ ಪ್ರಚಾರವನ್ನು ಬಹಳ ಅಬ್ಬರದಿಂದಲೇ ಮಾಡಿತು. ಅಮೆರಿಕಾದೆಲ್ಲೆಡೆ ವೀಕ್ಷಣಾ ಸಮಾರಂಭಗಳನ್ನು ಏರ್ಪಡಿಸಲಾಯಿತು. ಮೇ ೬, ೨೦೦೪ರಲ್ಲಿ ಪ್ರಸಾರವಾದ ಸಂಚಿಕೆಯ ಕೊನೆಯ ಭಾಗವು ಅಮೇರಿಕಾದ ೫.೧೧ ಕೋಟಿ ವೀಕ್ಷಕರಿಂದ ವೀಕ್ಷಿಸಲ್ಪಟ್ಟಿತು. ಧಾರಾವಾಹಿಗಳ ಇತಿಹಾಸದಲ್ಲೇ ನಾಲ್ಕನೇ 'ಅತ್ಯಂತ ಹೆಚ್ಚು ವೀಕ್ಷಿಸಲ್ಪಟ್ಟ ಸಂಚಿಕಾ ಅಂತ್ಯ ಭಾಗ' ಹಾಗೂ 'ದಶಕದ ಅತ್ಯಂತ ಹೆಚ್ಚು ವೀಕ್ಷಿಸಲ್ಪಟ್ಟ ಭಾಗ' ಎಂಬ ಹೆಗ್ಗಳಿಕೆಗೆ ಇದು ಪಾತ್ರವಾಯಿತು.
ಆರನೇ ಸರಣಿಯ ಪ್ರಥಮ ಸಂಚಿಕೆಯಲ್ಲಿ ರಾಸ್ ಹಾಗೂ ರೇಚಲ್ ರ ಮದುವೆಯು ಮದ್ಯದ ಅಮಲಿನಲ್ಲಿ ನಡೆದ ಒಂದು ತಪ್ಪೆಂದು ಪ್ರಚುರವಾಗುತ್ತದೆ ಮತ್ತು ಕೆಲವು ಸಂಚಿಕೆಗಳ ನಂತರ ಅವರು ವಿಚ್ಛೇದನ ಪಡೆದುಕೊಳ್ಳುತ್ತಾರೆ. ಚಾಂಡ್ಲರ್ ಮತ್ತು ಮೋನಿಕಾ ಜೊತೆಗೆ ಇರಲು ಪ್ರಾರಂಭಿಸುತ್ತಾರೆ. ಇದರಿಂದ ರೇಚಲ್, ಫೀಬಿಯ ಮನೆಗೆ ತನ್ನ ವಾಸವನ್ನು ಬದಲಾಯಿಸಿಕೊಳ್ಳುತ್ತಾಳೆ. ಜೋಯಿಗೆ 'ಮ್ಯಾಕ್ ಆಂಡ್ ಚೀಸ್' ಎಂಬ ಕೇಬಲ್ ಟಿ.ವಿ ಸರಣಿಯಲ್ಲಿ ಪಾತ್ರವೊಂದು ಸಿಗುತ್ತದೆ ಮತ್ತು ಅಲ್ಲಿ ಅವನು ಓಂದು ರೋಬೋಟಿನೊಂದಿಗೆ ಅಭಿನಯಿಸುತ್ತಾನೆ. ರಾಸ್ ನ್ಯೂಯಾರ್ಕ್ ವಿಶ್ವವಿದ್ಯಾನಿಲಯದಲ್ಲಿ ಪ್ರ್ರಾಧ್ಯಾಪಕನಾಗಿ ಕೆಲಸಕ್ಕೆ ಸೇರುತ್ತಾನೆ ಹಾಗೂ ತನ್ನ ವಿದ್ಯಾರ್ಥಿಗಳಲ್ಲಿ ಒಬ್ಬಳದ ಎಲಿಜ಼ಬೆತ್ ಳನ್ನು ಡೇಟ್ ಮಾಡಲು ಆರಂಭಿಸುತ್ತಾನೆ. ತಮ್ಮ ವಯಸ್ಸಿನ ಪ್ರೌಢತೆಯ ಅಂತರದಿಂದಾಗಿ ಆ ಸಂಬಂಧವು ಮುರಿದು ಬೀಳುತ್ತದೆ. ಬೆಂಕಿ ತಗುಲಿ ರೇಚಲ್ ಫೀಬಿಯರ ಅಪಾರ್ಟ್ಮೆಂಟ್ ಸುಟ್ಟುಹೋಗುತ್ತದೆ. ಇದರಿಂದಾಗಿ ರೇಚಲ್ ಜೋಯಿಯ ಮನೆಗೂ, ಫೀಬಿ ಚಾಂಡ್ಲರ್-ಮೋನಿಕಾ ಮನೆಗೂ ತಮ್ಮ ವಾಸವನ್ನು ಬದಲಾಯಿಸಿಕೊಳ್ಳುತ್ತಾರೆ. ಚಾಂಡ್ಲರ್ ಮೋನಿಕಾಳನ್ನು ಮದುವೆಯಾಗಲು ಕೇಳಿಕೊಳ್ಳುತ್ತಾನೆ. ತನ್ನ ಹಳೆಯ ಗೆಳೆಯನಾದ ರಿಚರ್ಡ್ ತನ್ನ ಪ್ರೀತಿಯನ್ನು ಒಪ್ಪಿಕೊಂಡರೂ, ಚಾಂಡ್ಲರ್ ಜೊತೆ ತನ್ನ ಮದುವೆಗೆ ಮೋನಿಕಾ ಒಪ್ಪಿಗೆ ನೀಡುತ್ತಾಳೆ.
ಸರಣಿ ರಚನಾಕಾರ ಡೇವಿಡ್ ಕ್ರೇನ್ ಎಲ್ಲಾ ಆರು ಪಾತ್ರಗಳೂ ಸಮಾನ ರೂಪದಲ್ಲಿ ಮಹತ್ವಪೂರ್ಣವಾಗಿರಬೇಕೆಂದು ಬಯಸಿದ್ದರು ಹಾಗೂ ಸರಣಿಯು 'ಪ್ರಥಮ ನೈಜ ಸಮಗ್ರ ಪ್ರದರ್ಶನ' ಎಂಬ ಪ್ರಶಂಸೆಗೂ ಪಾತ್ರವಾಯಿತು. ನಟನಾವರ್ಗದ ಪ್ರತಿಯೊಬ್ಬ ಸದಸ್ಯನೂ ಇತರರಿಗಿಂತ ಹೆಚ್ಚು ಪ್ರಭಾವಿಯಾಗಿರದಂತೆ ಇದ್ದು, ಸರಣಿಯ ಸಮಗ್ರ ಅಭಿನಯ ಪ್ರಾರೂಪವನ್ನು ಕಾಯ್ದಿರಿಸಲು ಪ್ರಯತ್ನವನ್ನು ಮಾಡಿದರು. ಪುರಸ್ಕಾರಗಳಿಗಾಗಿ ಅವರು ಒಂದೇ ಅಭಿನಯ ವರ್ಗದಲ್ಲಿ ಪಾಲ್ಗೊಂಡರು, ಸಾಮೂಹಿಕ ವೇತನಾ ನಿರ್ಧಾರವನ್ನು ಆರಿಸಿಕೊಂಡರು, ಹಾಗೂ ಪ್ರಥಮ ಸರಣಿಯಲ್ಲಿ ನಿಯತಕಾಲಿಕೆಯ ಮುಖಪುಟದಲ್ಲಿ ಒಟ್ಟಿಗೆ ಕಾಣಿಸಿಕೊಳ್ಳಲು ಕೇಳಿಕೊಂಡರು. ತೆರೆ ಹಿಂದೆಯೂ ಫ್ರೆಂಡ್ಸ್ ಕಲಾಕಾರರು ಉತ್ತಮ ಸ್ನೇಹಿತರಾದರು ಆದರೆ ಅತಿಥಿ ತಾರೆ ಟಾಮ್ ಸೆಲೆಕ್ ಕೆಲವೊಮ್ಮೆ ಮಿತ್ರ ವರ್ಗದಿಂದ ಹೊರಗುಳಿದುದಾಗಿ ಹೇಳಿಕೊಳ್ಳುತ್ತಾರೆ. ಸರಣಿಯ ಪ್ರಸಾರದ ನಂತರವೂ ನಟನಾವರ್ಗದ ಸದಸ್ಯರು ಉತ್ತಮ ಸ್ನೇಹಿತರಾಗಿ ಉಳಿದರು, ವಿಶೇಷವಾಗಿ ಕಾಕ್ಸ್ ಮತ್ತು ಆನಿಸ್ಟನ್. ಆನಿಸ್ಟನ್, ಕಾಕ್ಸ್ ಮತ್ತು ಡೇವಿಡ್ ಅರ್ಕೆಟ್ ರ ಮಗಳು ಕೋಕೋ ಳ ಧರ್ಮಮಾತೆಯಾದರು. ಅಧಿಕೃತ ವಿದಾಯ ಸಂಸ್ಮರಣಾ ಪುಸ್ತಕ ಫ್ರೆಂಡ್ಸ್ ಟಿಲ್ ದ ಎಂಡ್ ನಲ್ಲಿ ಪ್ರತಿಯೊಬ್ಬ ಕಲಾಕಾರನೂ ಫ್ರೆಂಡ್ಸ್ ನಟನಾವರ್ಗವು ತಮ್ಮ ಪರಿವಾರದಂತೆಯೇ ಆಗಿದ್ದಾರೆಂದು ಸ್ಮರಿಸಿದ್ದಾರೆ.
ಪ್ರಥಮ ಸರಣಿಯು ಪ್ರಮುಖ ಪಾತ್ರಗಳಾದ ರೇಚಲ್, ಮೋನಿಕಾ, ಫೀಬಿ, ಜೋಯಿ, ಚ್ಯಾಂಡ್ಲರ್ ಹಾಗೂ ರಾಸ್ ರನ್ನು ಪರಿಚಯಿಸುತ್ತದೆ. ರೇಚಲ್ ತನ್ನ ಭಾವೀ ಪತಿ ಬ್ಯಾರಿಯನ್ನು ವಿವಾಹ ವೇದಿಕೆಯಲ್ಲಿ ಬಿಟ್ಟು ಸೆಂಟ್ರಲ್ ಪರ್ಕ್ ಕಾಫಿ ಗೃಹಕ್ಕೆ ಬರುತ್ತಾಳೆ, ನಂತರ ಮೋನಿಕಾ ಜೊತೆ ಅವಳ ಮನೆಗೆ ಸ್ಥಳಾಂತರಿಸಿಕೊಳ್ಳುತ್ತಾಳೆ. ರಾಸ್ ನಿರಂತರವಾಗಿ ರೇಚಲ್ ಗೆ ತಾನು ಅವಳನ್ನು ಪ್ರೀತಿಸುತ್ತಿರುವುದಾಗಿ ಹೇಳಲು ಪ್ರಯತ್ನಿಸುತ್ತಾನೆ. ಅದೇ ಸಮಯದಲ್ಲಿ ರಾಸ್ ನ ಸಲಿಂಗಕಾಮಿ ಮಾಜಿ ಪತ್ನಿ ಕ್ಯಾರಲ್ ಅವನ ಮಗುವಿನ ಜನನವನ್ನು ನಿರೀಕ್ಷಿಸುತ್ತಿದ್ದಾಳೆ. ಜೋಯಿ ಹೋರಾಟ ನಡೆಸುವ ಒಬ್ಬ ಉದಯೋನ್ಮುಖ ನಟನಾಗಿ ತೋರಿಸಲ್ಪಟ್ಟಿದ್ದಾನೆ. ಫೀಬಿ ಅಂಗಮರ್ದಕಿಯಾಗಿ ಕೆಲಸ ಮಾಡುತ್ತಾಳೆ. ಚ್ಯಾಂಡ್ಲರ್ ತನ್ನ ಪ್ರೇಯಸಿ ಜ್ಯಾನಿಸ್ಳಿಂದ ದೂರವಾಗುತ್ತಾನೆ. ಜ್ಯಾನಿಸ್ ಮುಂದಿನ ಸರಣಿಗಳಲ್ಲಿ ಮತ್ತೆ ಮತ್ತೆ ಕಾಣಿಸಿಕೊಳ್ಳುತ್ತಾಳೆ. ಸರಣಿಯ ಕೊನೆಯಲ್ಲಿ ಚ್ಯಾಂಡ್ಲರ್ ಆಕಸ್ಮಿಕವಾಗಿ ರಾಸ್ ರೇಚಲ್ ಳನ್ನು ಪ್ರೀತಿಸುತ್ತಿದ್ದಾನೆಂದು ಬಹಿರಂಗಪಡಿಸುತ್ತಾನೆ. ರೇಚಲ್ ಕೂಡಾ ತಾನು ರಾಸ್ ನನ್ನು ಪ್ರೀತಿಸುತ್ತಿರುವುದಾಗಿ ಅರಿತುಕೊಳ್ಳುತ್ತಾಳೆ.
ಮೂರನೇ ಸರಣಿಯು ಅಧಿಕ ಗಮನಾರ್ಹವಾದ ಒಂದು ಧಾರಾವಾಹಿಕ ಶೈಲಿಯನ್ನು ಅಳವಡಿಸಿಕೊಳ್ಳುತ್ತದೆ. ರೇಚಲ್ ಬ್ಲೂಮಿಂಗ್ಡೇಲ್ಸ್ನಲ್ಲಿ ಕೆಲಸ ಮಾಡಲು ಆರಂಭಿಸುತ್ತಾಳೆ. ರಾಸ್ ಗೆ ರೇಚಲ್ ಹಾಗೂ ಅವಳ ಸಹೋದ್ಯೋಗಿ ಮಾರ್ಕ್ ರ ನಿಕಟತೆ ಅಹಿತಕರವೆನಿಸುತ್ತದೆ. ರೇಚಲ್ ತಮ್ಮ ಸಂಬಂಧಕ್ಕೆ ಒಂದು ಸಣ್ಣ ವಿರಾಮ ಕೊಡಲು ನಿರ್ಧರಿಸುತ್ತಾಳೆ. ಇದರಿಂದ ಮನನೊಂದ, ಪಾನಮತ್ತ ರಾಸ್ ಇನ್ನೊಬ್ಬಳೊಂದಿಗೆ ಮಲಗುತ್ತಾನೆ. ಇದನ್ನು ತಿಳಿದ ರೇಚಲ್ ರಾಸ್ ನೊಂದಿಗಿನ ತನ್ನ ಸಂಬಂಧವನ್ನು ಮುರಿದು ಹಾಕಿಕೊಳ್ಳುತ್ತಾಳೆ. ತನ್ನ ಅವಳಿ ಅಕ್ಕ ಅರ್ಸೂಲಾ ಳನ್ನು ಬಿಟ್ಟು ತನಗೆ ಬೇರೆ ಕುಟುಂಬವಿಲ್ಲವೆಂದೇ ನಂಬಿದ್ದ ಫೀಬಿ, ತನ್ನ ತಂದೆಯ ಎರಡನೇ ಹೆಂಡತಿಯ ಮಗನನ್ನು ಹಾಗೂ ತನಗೆ ಜನ್ಮಕೊಟ್ಟ ತಾಯಿಯನ್ನೂ ಭೇಟಿಯಾಗುತ್ತಾಳೆ ಮತ್ತು ಅವರೊಂದಿಗೆ ಪರಿಚಿತಳಾಗುತ್ತಾಳೆ. ಜೋಯಿ ತನ್ನ ಸಹನಟಿ ಕೇಟ್ ಜೊತೆ ಸಂಬಂಧವನ್ನು ಬೆಳೆಸುತ್ತಾನೆ ಹಾಗೂ ಮೋನಿಕಾ ಮಿಲಿಯಾಧಿಪತಿ ಪೀಟ್ ಬೆಕ್ಕರ್ ಜೊತೆ ಸಂಬಂಧವನ್ನು ಆರಂಭಿಸುತ್ತಾಳೆ.
ರಾಸ್ ಜೂಲಿಯನ್ನು ಡೇಟಿಂಗ್ ಮಾಡುತ್ತಿರುವುದನ್ನು ರೇಚಲ್ ಅರಿತುಕೊಳ್ಳುವುದರೊಂದಿಗೆ ಎರಡನೇ ಸರಣಿಯು ಆರಂಭವಾಗುತ್ತದೆ. ರಾಸ್ ಸ್ನಾತಕ ವಿದ್ಯಾಲಯದಿಂದಲೇ ಜೂಲಿಯ ಪರಿಚಯ ಹೊಂದಿರುತ್ತಾನೆ. ರಾಸ್ ನನ್ನು ಇಷ್ಟಪಡುತ್ತಿರುವುದಾಗಿ ಹೇಳಲು ರೇಚಲ್ ನಡೆಸುವ ಪ್ರಯತ್ನಗಳು ಪ್ರಥಮ ಸರಣಿಯಲ್ಲಿನ ರಾಸ್ ನ ಪ್ರಯತ್ನಗಳಿಗೆ ಕನ್ನಡಿ ಹಿಡಿಯುತ್ತವೆ. ಆದರೆ ಕ್ರಮೇಣ ಅವರು ಒಂದು ಸಂಬಂಧವನ್ನು ರೂಪಿಸಿಕೊಳ್ಳುತ್ತಾರೆ. ಜೋಯಿ ಡೇಸ್ ಆಫ್ ಆರ್ ಲೈವ್ಸ್ ಧಾರಾವಾಹಿಯ ಕಾಲ್ಪನಿಕ ಆವೃತ್ತಿಯಲ್ಲಿ ಒಂದು ಪಾತ್ರವನ್ನು ಗಳಿಸುತ್ತಾನೆ. ಆದರೆ ಅವನು ತನ್ನ ಹಲವು ವಾಕ್ಯಗಳನ್ನು ತಾನೇ ಬರೆಯುತ್ತಾನೆಂದು ತಿಳಿಯಪಡಿಸಿದ ನಂತರ ಅವನ ಪಾತ್ರವು ಧಾರಾವಾಹಿಯಲ್ಲಿ ಕೊಲ್ಲಲ್ಪಡುತ್ತದೆ. ಇತ್ತೀಚೆಗಷ್ಟೇ ವಿಚ್ಛೇದನ ಪಡೆದಿರುವ ಹಾಗೂ ತನಗಿಂತ ೨೧ ವರ್ಷ ದೊಡ್ಡವನಾದ ರಿಚರ್ಡ್ನನ್ನು ಮೋನಿಕಾ ಡೇಟಿಂಗ್ ಮಾಡಲು ಆರಂಭಿಸುತ್ತಾಳೆ. ರಿಚರ್ಡ್ ಗೆ ಮಕ್ಕಳು ಬೇಡವೆಂದು ತಿಳಿದ ನಂತರ ಮೋನಿಕಾ ಅವನಿಂದ ದೂರವಾಗುತ್ತಾಳೆ.
ಡೇವಿಡ್ ಕ್ರೇನ್ ಹಾಗೂ ಮಾರ್ಟಾ ಕಾಫ಼್ಮಾನ್ ರಿಂದ ತಯಾರಿತ ಫ಼್ರೆಂಡ್ಸ್, ಅಮೇರಿಕಾದ ಒಂದು ಧಾರಾವಾಹಿಯಾಗಿದೆ. ಸಾಂದರ್ಭಿಕ ಹಾಸ್ಯ ಧಾರಾವಾಹಿಯಾಗಿರುವ ಇದು ಎನ್.ಬಿ.ಸಿ ವಾಹಿನಿಯಲ್ಲಿ ಸೆಪ್ಟಂಬರ್ ೨೨, ೧೯೯೪ ರಿಂದ ಮೇ ೬, ೨೦೦೪ ರ ವರೆಗೆ ಪ್ರಸಾರಗೊಂಡಿತು. ಮೆನ್ಹಾಟನ್ ನ ಒಂದು ಸ್ನೇಹಿತರ ಬಳಗದ ಕಥೆಯ ಸುತ್ತ ತಿರುಗುವ ಈ ಸರಣಿಯು ವಾರ್ನರ್ಸ್ ಬ್ರದರ್ಸ್ ಟೆಲಿವಿಶನ್ ನ ಸಹಯೋಗದೊಂದಿಗೆ ಬ್ರೈಟ್/ಕಾಫ಼್ಮಾನ್/ಕ್ರೇನ್ ಪ್ರೊಡಕ್ಶನ್ಸ್ ನಿಂದ ನಿರ್ಮಿಸಲ್ಪಟ್ಟಿದೆ. ಕ್ರೇನ್, ಕಾಫ಼್ಮಾನ್ ಹಾಗೂ ಬ್ರೈಟ್ ಇದರ ಪ್ರಾರಂಭಿಕ ಕಾರ್ಯನಿರ್ವಾಹಕ ನಿರ್ಮಾಪಕರಾಗಿದ್ದರು. ನಂತರದ ಸರಣಿಗಳಲ್ಲಿ ಹಲವಾರು ಇತರರನ್ನು ಈ ಹುದ್ದೆಗೆ ಏರಿಸಲಾಯಿತು.
ಬರ್ಲಿನ್ನಿನ ಶಾಲೆಯಲ್ಲಿ ಓದು ಆರಂಭಿಸಿದ. 17ನೆಯ ವಯಸ್ಸಿನಲ್ಲಿ ನ್ಯಾಯಶಾಸ್ತ್ರ ವ್ಯಾಸಂಗಕ್ಕಾಗಿ ಗಟಿಂಗೆನ್ ವಿಶ್ವವಿದ್ಯಾಲಯ ಸೇರಿದ. ಬಿಸ್ಮಾರ್ಕ್‍ನ ವಿದ್ಯಾರ್ಥಿ ಜೀವನ ಶಿಸ್ತು ಸಂಯಮಗಳಿಂದ ಕೂಡಿರಲಿಲ್ಲ ಎನ್ನುವರು. ಜಗಳಗಂಟನಾಗಿದ್ದ. 1835ರಲ್ಲಿ ನ್ಯಾಯಶಾಸ್ತ್ರದಲ್ಲಿ ಪದವಿಗಳಿಸಿದ ಅನಂತರ ಸ್ವಲ್ಪಕಾಲ ಬರ್ಲಿನ್ನಿನ ನ್ಯಾಯಾಲಯದಲ್ಲಿ ವಕೀಲಿ ವೃತ್ತಿ ನಡೆಸಿದ. 1837ರಲ್ಲಿ ಅಷೆನ್ನಿನಲ್ಲಿ ಅಧಿಕಾರಿಯಾಗಿ ನೇಮಕಗೊಂಡ. ಮರು ವರ್ಷ ಅದೇ ಹುದ್ದೆಯಲ್ಲಿ ಪಾಟ್ಸ್ ಡ್ಯಾಮಿಗೆ ಹೋದ. ಅಲ್ಲಿ ಗಾರ್ಡ್‍ಜಾಗರ್ ರೆಜಿಮೆಂಟಿನಲ್ಲಿದ್ದ. 1838ರ ಶರತ್ಕಾಲದಲ್ಲಿ ಗ್ರೀಫ್ ಸ್ವಾಲ್ಡಿಗೆ ಹೋಗಿ ಅಲ್ಲಿಯ ಎಲ್ಡೆನಾ ಅಕಾಡೆಮಿಯಲ್ಲಿ ವ್ಯವಸಾಯದ ಬಗೆಗೆ ಅಧ್ಯಯನ ನಡೆಸಿದ. ಕುಟುಂಬದ ಆರ್ಥಿಕ ಕಷ್ಟ ಪರಿಸ್ಥಿತಿಯಿಂದಾಗಿ ತನ್ನ ಹುದ್ದೆ ತೊರೆದು ಪೊಮೆರೀನಿಯಾದಲ್ಲಿ ತನ್ನ ಕುಟುಂಬಕ್ಕೆ ಸೇರಿದ್ದ ಹೊಲಗದ್ದೆಗಳ ಉಸ್ತುವಾರಿ ವಹಿಸಿಕೊಂಡ. ಇಲ್ಲಿದ್ದಾಗಲೇ ಹೆಗೆಲ್, ಕಾಂಟ್, ಸ್ಪಿನೋಜಾ, ಸ್ಟ್ರಾಸ್, ಫರ್‍ಬಕ್ ಮುಂತಾದ ವಿದ್ವಾಂಸರ ಕೃತಿಗಳ ಅಧ್ಯಯನ ಮುಂದುವರಿಸಿದ. ಇಂಗ್ಲೆಂಡ್ ಫ್ರಾನ್ಸ್ ದೇಶಗಳಿಗೆ ಪ್ರವಾಸ ಹೋಗಿ ಬಂದ. ಬಾಲ್ಯದಿಂದಲೂ ಈತನಿಗೆ ಮತಶ್ರದ್ಧೆ ಇರಲಿಲ್ಲವಾದರೂ ಮುಂದೆ ಪೊಮೆರೇನಿಯನ್ ಪಯೆಟೆಸ್ಟ್ ಕ್ರೈಸ್ತ ಪಂಥಕ್ಕೆ ಸೇರಿದ.
1871ರಿಂದ 1890ರ ತನಕ ಬಿಸ್ಮಾರ್ಕ್ ಚಾನ್ಸಲರ್ ಆಗಿದ್ದು ಜರ್ಮನಿಯ ಆಂತರಿಕ ಆಡಳಿತ ಮತ್ತು ವಿದೇಶಾಂಗ ನೀತಿಯಲ್ಲಿ ತನ್ನದೇ ಧೋರಣೆ ಅನುಸರಿಸಿ ಬಲಿಷ್ಠ ಭೂ ಮತ್ತು ನೌಕಾಪಡೆ ಸ್ಥಾಪಿಸಿದ. ರಾಷ್ಟ್ರದ ಚರ್ಚೆಗೆ ರಾಜನದೇ ಪರಮಾಧಿಕಾರವೆಂದು ಘೋಷಿಸಿದ. ತನ್ನನ್ನು ವಿರೋಧಿಸಿದ ಕ್ಯಾತೊಲಿಕರ ಚಳವಳಿಯನ್ನು ಹತ್ತಿಕ್ಕಿದರೂ 1878ರ ಅನಂತರ ಅವರ ಜೊತೆ ಒಂದು ಒಡಂಬಡಿಕೆಗೆ ಬಂದು ಅವರಿಗೆ ಕೆಲವು ಸವಲತ್ತುಗಳನ್ನು ನೀಡಿದ. 1879ರಲ್ಲಿ ಫ್ರಾನ್ಸ್ ಮತ್ತು ರಷ್ಯ ದೇಶಗಳ ವಿರುದ್ಧ ಆಸ್ಟ್ರಿಯ ಮತ್ತು ಇಟಲಿಗಳೊಡನೆ ರಕ್ಷಣಾ ಒಪ್ಪಂದ ಮಾಡಿಕೊಂಡ, ಆಫ್ರಿಕ ಖಂಡದಲ್ಲೂ ಪೆಸಿಫಿಕ್ ಸಾಗರ ದ್ವೀಪಗಳಲ್ಲೂ ಜರ್ಮನ್ ವಸಾಹತುಗಳನ್ನು ಸ್ಥಾಪಿಸಿದ. ಜರ್ಮನಿಯ ಸೈನ್ಯಬಲ, ನೌಕಾಬಲ ಇವನ ಕಾಲದಲ್ಲಿ ಬೆಳೆದುವು. ಬಿಸ್ಮಾರ್ಕ್ ಸಾಮ್ರಾಜ್ಯವಾದಿಯಾದರೂ 1883ರಲ್ಲಿ ಸಮಾಜವಿಮೆ, ವೃದ್ಧಾಪ್ಯವೇತನ ಮೊದಲಾದವನ್ನು ಪ್ರಥಮವಾಗಿ ಜಾರಿಗೆ ತಂದ. ಜರ್ಮನಿಯಲ್ಲಿ ಹೊಸ ಕೈಗಾರಿಕೆಗಳನ್ನೂ ತಾಂತ್ರಿಕ ವಿದ್ಯಾಭ್ಯಾಸವನ್ನೂ ಬ್ಯಾಂಕುಗಳನ್ನೂ ಸ್ಥಾಪಿಸಿದನಲ್ಲದೆ ರೈಲು ಮಾರ್ಗಗಳನ್ನು ನಿರ್ಮಿಸಿದ ಕೂಡ. ಇದರಿಂದಾಗಿ ಜರ್ಮನಿ ಆರ್ಥಿಕ ಮತ್ತು ಕೈಗಾರಿಕಾ ಕ್ಷೇತ್ರಗಳಲ್ಲಿ ಹೆಚ್ಚು ಪ್ರಗತಿ ಸಾಧಿಸಿತು.
ಬಿಸ್ಮಾರ್ಕನದು ಆರಡಿಗೂ ಮೀರಿದ ಭವ್ಯಕಾಯ. ಸೂಕ್ಷ್ಮಗ್ರಹಣಶಕ್ತಿ, ವ್ಯಾಪಕ ಭೌದ್ಧಿಕ ಆಸಕ್ತಿ, ಅಪೂರ್ವ ಸಿದ್ಧಿ ಎನ್ನಬಹುದಾದ ಭಾಷಾಸಾಮರ್ಥ್ಯ್ಯ, ಮತ್ತು ಶೀಘ್ರನಿರ್ಣಯ ತೆಗೆದುಕೊಳ್ಳಬಲ್ಲ ಶಕ್ತಿ ಈತನಿಗೆ ಇದ್ದುವು. ಮೇಲಾಗಿ ಅದೃಷ್ಟವೂ ಒಲಿದಿತ್ತು. ನಿಯಮಗಳನ್ನು ಜಾರಿಗೆ ತರುವಲ್ಲಿ ಈತ ಮೊದಮೊದಲು ಅನುಸರಿಸಿದ ಕಠಿಣ ವಿಧಾನ ಈತನ ರಾಜಕೀಯ ಬೆಳೆವಣೆಗೆಗೆ ಪೋಷಕವಾಯಿತು. ಭೋಜನ ಪಾನಾದಿ ವಿಷಯಗಳಲ್ಲಿ ಈತನಿಗೆ ತುಂಬ ಒಲವು. 1847ರಲ್ಲಿ ಈತ ಜೋಹನ್ನ ಫಾನ್ ಷಟ್ಕಮರ್ ಎಂಬಾಕೆಯನ್ನು ಮದುವೆಯಾದ. ನಿರರ್ಗಳ ಮಾತುಗಾರಿಕೆಯಿಂದ ಜನರನ್ನು ಆಕರ್ಷಿಸಬಲ್ಲವನಾಗಿದ್ದರೂ ಬಿಸ್ಮಾರ್ಕ್ ಏಕಾಂತ ಪ್ರಿಯ. ಈತನಿಗೆ ಸ್ನೇಹಿತರೂ ಕಡಿಮೆ. ರಾಜನ ಆಪ್ತ ಸಲಹಾಸಮಿತಿಯಾದ ಕ್ಯಾಮರಿಲ್ಲಾದ ಸದಸ್ಯರಾಗಿದ್ದ ಗೆಳೆಯರು ಈತನಿಗೆ ಇದ್ದು ರಾಜಕೀಯ ಸಂಪರ್ಕ ಬೆಳೆಯಲಾರಂಭಿಸಿತು.
ಬಿಸ್ಮಾರ್ಕ್ 1815 ಏಪ್ರಿಲ್ 1 ರಂದು ಬ್ರಾಂಡೆನ್‍ಬರ್ಗಿನ ಷಾನ್ ಹೌಸೆನ್ ಎಂಬ ಊರಿನಲ್ಲಿ ಜನಿಸಿದ. ತಂದೆ ಫರ್ಡಿನೆಂಡ್ ಫಾನ್ ಬಿಸ್ಮಾರ್ಕ್. ಈತ ಯೂಂಗ್‍ಕರ್ ಗುಂಪಿನ ಜಮೀನುದಾರ ಹಾಗಾ ನಿವೃತ್ತ ಸೈನ್ಯಾಧಿಕಾರಿ. ತಾಯಿ ವಿಲ್‍ಹೆಲ್ ಮೈನ್ ಮೆಂಕನ್. ಬಿಸ್ಮಾರ್ಕ್ ಇವರ ಮೂರನೆಯ ಮಗ.
ಒಟ್ಟೊ ವಾನ್ ಬಿಸ್ಮಾರ್ಕ್ ಅಥವಾ ಆಟೊ ಫಾನ್ ಬಿಸ್ಮಾರ್ಕ್ , ಜರ್ಮನಿಯನ್ನು ಒಂದುಗೂಡಿಸಿ ಅದನ್ನು ಯುರೋಪಿನ ಶಕ್ತಿಯನ್ನಾಗಿ ಬೆಳೆಸಿದ ಮಹಾನ್ ನಾಯಕ.
ಈತ ಜರ್ಮನಿಯ ಪ್ರಥಮ ಚಾನ್ಸಲರ್. ಜರ್ಮನಿಯ ಏಕೀಕರಣ ಸಾಧಿಸಿದ ಉಕ್ಕಿನ ಮನುಷ್ಯನೆಂದು ಹೆಸರಾದ ಈತ ರಾಜ ನೀತಿಜ್ಞ ಹಾಗೂ ಚಾಣಾಕ್ಷ ಆಡಳಿತಗಾರ.
ಹೊಸ ಮಾರುಕಟ್ಟೆಯಲ್ಲಿ ಲಾಭದ ಸಂಚಯದ ಸೃಷ್ಟಿ ಹಾಗು ಅದನ್ನು ಬೆಳೆಸುವುದು
ಬ್ಯಾಂಕುಗಳು ಹಾಗು ಹಣಕಾಸು ಸಂಸ್ಥೆಗಳು ಎದುರಿಸುವ ಅಪಾಯವನ್ನು ಹೇಗೆ ನಿರ್ವಹಿಸಬೇಕೆಂಬುದರ ಬಗ್ಗೆ ಶಿಕ್ಷಣ
ಕಾರ್ಯವಿಧಾನವನ್ನು ನಿರ್ದಿಷ್ಟ ಮೂಲದಿಂದ ಪಡೆಯುವುದು ಹಾಗು ಸಪ್ಲೈ ಚೈನ್ ನಿರ್ವಹಣೆ
ನಿರ್ವಹಣೆಯಲ್ಲಿ ಎದುರಾಗುವ ಅಪಾಯಗಳು ಹಾಗು ಸಾರ್ವಜನಿಕ ಖಾಸಗಿ ಸಹಯೋಗಗಳಲ್ಲಿನ ಒಪ್ಪಂದಗಳು
ನಿರ್ವಹಣೆಗಾಗಿ ಸಲಹೆ ಪಡೆಯುವುದು: ಗ್ರಾಹಕರನ್ನು ಸಂಪಾದಿಸುವುದು ಹಾಗು ಅವರನ್ನು ಉಳಿಸಿಕೊಳ್ಳುವುದು
ಕಂಪನಿಗಳಿಗಾಗಿ ಸ್ಟ್ರ್ಯಾಟೆಜಿಕ್ ಲೀಡರ್ಶಿಪ್ ಪ್ರೋಗ್ರಾಮ್: ಕಾರ್ಯವಿಧಾನದ ಯೋಜನೆಯನ್ನು ಸ್ಥಾಪಿಸುವುದು
ಕ್ರಿಯಾಶೀಲತೆಯ ಮರುಶೋಧನೆ ಮತ್ತು ಅನುಷ್ಠಾನಕ್ಕಾಗಿರುವ ವೃತ್ತಿಪರ ವ್ಯವಸ್ಥಾಪಕರಿಗೆ ಸ್ವಯಂಸಾಮರ್ಥ್ಯ ಹೆಚ್ಚಳಕ್ಕೆ ಪ್ರೊತ್ಸಾಹ
ವಾಣಿಜ್ಯ ಒಪ್ಪಂದಗಳಲ್ಲಿ ಎದುರಾಗುವ ಸಮಸ್ಯೆಗಳ, ಅಪಾಯಗಳ ನಿರ್ವಹಣೆ
ಮಾರಾಟಗಾರಿಕೆ ಹಾಗು ಬ್ರ್ಯಾಂಡಿಂಗ್ - ಮೂರು ಮಾರಾಟದ ಕವಲು-ಮಾರ್ಗಗಳ ಪ್ರಸ್ತಾಪ
ಕಾರ್ಪೋರೆಟ್ ಮುಂಚೂಣಿಯಲ್ಲಿರುವ ನಾಯಕರುಗಳಿಗಾಗಿ 2011ರಲ್ಲಿ ಭಾರತದೊಂದಿಗೆ ವ್ಯಾಪಾರ ಮಾಡುವುದು. )
ವಾಣಿಜ್ಯೋದ್ಯಮಿ/ಆಂಟ್ರಾಪ್ರಿನಿಯರಲ್ ನಾಯಕತ್ವದ ಮೂಲಕ ಮರುಶೋಧನೆ(ರೀಇನ್ವೆನ್ಷನ್ ಥ್ರೂ ಎಂಟರ್ಪ್ರಿನಿಯರಲ್/ಇಂಟ್ರಾಪ್ರಿನಿಯರ್ಲ್ ಲೀಡರ್ಶಿಪ್ )
ಚಲನಚಿತ್ರ ಹಾಗು ಮನೋರಂಜನಾ ವೃತ್ತಿಪರರಿಗೆ ಜನರಲ್ ಮ್ಯಾನೇಜ್ಮೆಂಟ್ ಪ್ರೋಗ್ರಾಮ್
ಸಂಸ್ಥೆಯು ಈ ಕೆಳಕಂಡ ದೀರ್ಘಾವಧಿ ಶೈಕ್ಷಣಿಕ ವಿಷಯಗಳನ್ನು ಬೋಧಿಸುತ್ತದೆ:
ಪೋಸ್ಟ್ ಗ್ರಾಜುಯೇಟ್ ಪ್ರೋಗ್ರಾಮ್ ಇನ್ ಸಾಫ್ಟ್ ವೇರ್ ಎಂಟರ್ಪ್ರೈಸ್ ಮ್ಯಾನೇಜ್ಮೆಂಟ್
ಎಕ್ಸಿಕ್ಯುಟಿವ್ ಜನರಲ್ ಮ್ಯಾನೇಜ್ಮೆಂಟ್ ಪ್ರೋಗ್ರಾಮ್ ಫಾರ್ ಮಿಡಲ್ ಲೆವಲ್ ಮ್ಯಾನೆಜರ್ಸ್
ಮ್ಯಾನೇಜ್ಮೆಂಟ್ ಪ್ರೋಗ್ರಾಮ್ ಫಾರ್ ಆಂಟ್ರಪ್ರನಿಯರ್ಸ್ ಅಂಡ್ ಫ್ಯಾಮಿಲಿ ಬಿಸ್ನೇಸಸ್
ದೀರ್ಘಾವಧಿ ಕಾರ್ಯಕ್ರಮಗಳ ಜೊತೆಯಲ್ಲಿ, ಕಾರ್ಯನಿರ್ವಹಣೆಗೆ ಸಂಬಂಧಿಸಿದ ಶೈಕ್ಷಣಿಕ ವಿಷಯಗಳನ್ನು ಇಲ್ಲಿ ಬೋಧಿಸಲಾಗುತ್ತದೆ; ಸಂಸ್ಥೆಯ ಬೋಧನಾಂಗವು ಭಾರತದ ಹಲವಾರು ಸಾರ್ವಜನಿಕ ಹಾಗು ಖಾಸಗಿ ಸಂಘ-ಸಂಸ್ಥೆಗಳಿಗೆ ಸಲಹೆ ನೀಡುತ್ತದೆ.
ಇಂಟರ್ನ್ಯಾಷನಲ್ ಮಾಸ್ಟರ್ಸ್ ಪ್ರೋಗ್ರಾಮ್ ಇನ್ ಪ್ರಾಕ್ಟೀಸಿಂಗ್ ಮ್ಯಾನೇಜ್ಮೆಂಟ್ ಒಂದು ಕಾರ್ಯನಿರ್ವಹಣೆಗೆ ಸಂಬಂಧಿಸಿದ ಅಂತರರಾಷ್ಟ್ರೀಯ ಸಹಯೋಗದ ಶಿಕ್ಷಣ ಕಾರ್ಯಕ್ರಮವಾಗಿದ್ದು, ಸ್ಟ್ಯಾನ್ಫೋರ್ಡ್ ಯೂನಿವರ್ಸಿಟಿ, ಲಂಡನ್ ಸ್ಕೂಲ್ ಆಫ್ ಬಿಸ್ನೆಸ್, ಚಿಕಾಗೋ, , ಮ್ಯಾಕ್ಗಿಲ್ ವಿಶ್ವವಿದ್ಯಾಲಯ, ಲಾಂಕ್ಯಾಸ್ಟರ್ ವಿಶ್ವವಿದ್ಯಾಲಯ, ವಾಣಿಜ್ಯ ಶಾಲೆ ಹಾಗು ಜಪಾನಿ ವಿಶ್ವವಿದ್ಯಾಲಯಗಳ ಒಂದು ಸಹಕಾರ ಕೂಟದೊಂದಿಗೆ ಜಂಟಿಯಾಗಿ ಶಿಕ್ಷಣ ನೀಡುತ್ತವೆ.
ಸಾಮಾನ್ಯವಾಗಿ ಇದು ಇಲ್ಲಿರಲೇಬೇಕಾದ ""ಯ ಸ್ಥಳವೆಂದು ಕರೆಯಲ್ಪಡುತ್ತದೆ. ಇದು 16 ವಿದಾರ್ಥಿನಿಲಯದ ಕಟ್ಟಡಗಳು, ಒಂದು ಕಾರ್ಯನಿರ್ವಾಹಕರಿಗಾಗಿ ಮೀಸಲಾದ ವಿಭಾಗೀಯ ಕಟ್ಟಡ, ನಲ್ಲಿ ಪಾಲ್ಗೊಳ್ಳುವವರಿಗಾಗಿ ಒಂದು ಕಟ್ಟಡ ಹಾಗು ಮ್ಯಾನೇಜ್ಮೆಂಟ್ ಡೆವಲಪ್ಮೆಂಟ್ ಸೆಂಟರ್ ನಲ್ಲಿ ಕಾರ್ಯನಿರ್ವಾಹಕರಿಗೆ ವಸತಿ ಸೌಕರ್ಯ ಹೊಂದಿದೆ. ಎಲ್ಲ ವಿದ್ಯಾರ್ಥಿಗಳಿಗೆ ಕಾಲೇಜು ಆವರಣದಲ್ಲಿನ ಕಟ್ಟಡದಲ್ಲಿರುವ ಸಂಸ್ಥೆಯ ವಸತಿ ನಿಲಯದಲ್ಲಿ ಪ್ರತ್ಯೇಕ ಸುಸಜ್ಜಿತ ಕೋಣೆಗಳನ್ನು ನೀಡಲಾಗುತ್ತದೆ. 24 ಘಂಟೆಗಳು ಇಂಟರ್ನೆಟ್ ಸಂಪರ್ಕ, ಸಂಪೂರ್ಣ ಆಟೋಮ್ಯಾಟಿಕ್ ವಾಶಿಂಗ್ ಮಷಿನ್ ಗಳು, ಸಂಗೀತ ಕೊಠಡಿ ಹಾಗು ಮನೋರಂಜನಾ ಕೊಠಡಿಗಳು ಇಲ್ಲಿನ ವಿಶಿಷ್ಟ ಲಕ್ಷಣಗಳಾಗಿವೆ. ಕಾಲೇಜು ಆವರಣವು ವೈ-ಫೈನ ಅನಕೂಲವನ್ನೂ ಸಹ ಪಡೆದಿದೆ. ದೋಬಿಖಾನೆ ಹಾಗು ಬಟ್ಟೆ ಮಡಿ ಮಾಡುವ ಇಸ್ತ್ರಿ ಸೌಲಭ್ಯಗಳನ್ನೂ ಸಹ ಒದಗಿಸಲಾಗುತ್ತದೆ. ವಸತಿ ನಿಲಯಗಳು ಆಂತರಿಕ ದೂರವಾಣಿ ಸಂಪರ್ಕ ಸೌಲಭ್ಯವನ್ನೂ ಸಹ ಹೊಂದಿವೆ. ಈ ವ್ಯವಸ್ಥೆ ಸಂಸ್ಥೆಯ ದೂರವಾಣಿ ಒಳಸಂಪರ್ಕಕ್ಕೆ ಜೋಡಿಸುತ್ತದೆ. ವಿದ್ಯಾರ್ಥಿಗಳೇ ನಡೆಸುವ 'ಬುಕ್ ರಾಕ್' ಎಂಬ ಗ್ರಂಥಾಲಯ, ಒಂದು ಮ್ಯೂಸಿಕ್ ಕ್ಲಬ್ ಹಾಗು ವಿದ್ಯಾರ್ಥಿ ನಿಲಯದ ಆವರಣದಲ್ಲಿ ವಿದ್ಯಾರ್ಥಿಗಳೇ ನಡೆಸುವ '' ಎಂಬ ಮಳಿಗೆಯಿದೆ.
ಈ ಕಾಲೇಜು ಆವರಣವು ಬಾಲಿವುಡ್ ಚಿತ್ರ ಥ್ರೀ ಈಡಿಯಟ್ಸ್ ನ ಚಿತ್ರೀಕರಣದ ಸ್ಥಳವಾಗಿತ್ತು. ಚಿತ್ರವನ್ನು ರಾಜಕುಮಾರ್ ಹಿರಾನಿ ನಿರ್ದೇಶಿಸಿದ್ದು, ಅಮೀರ್ ಖಾನ್, ಕರೀನಾ ಕಪೂರ್, . ಮಾಧವನ್ ಹಾಗು ಶರ್ಮಾನ್ ಜೋಷಿ ಮುಂತಾದವರು ತಾರಾಗಣದಲ್ಲಿದ್ದಾರೆ. ಈ ಚಿತ್ರ ಫೈವ್ ಪಾಯಿಂಟ್ ಸಮ್ ವನ್ ಎಂಬ ಪ್ರಸಿದ್ಧ ಕಾದಂಬರಿ ಆಧರಿಸಿದೆ. ಇದರ ಲೇಖಕ ದೆಹಲಿಯ ಹಳೆ ವಿದ್ಯಾರ್ಥಿ ಚೇತನ್ ಭಗತ್
ಕಾರ್ಯನಿರ್ವಾಹಕ ಶಿಕ್ಷಣದ ಸರ್ಟಿಫಿಕೇಶನ್ ಪ್ರೋಗ್ರಾಮ್ ಗಳನ್ನು ಸೀನಿಯರ್ ಹಾಗು ಮಿಡಲ್ ಮ್ಯಾನೇಜ್ಮೆಂಟ್ ಕಾರ್ಯನಿರ್ವಾಹಕರಿಗೆ ನೀಡುತ್ತದೆ. ಈ ಶೈಕ್ಷಣಿಕ ಪಠ್ಯವಿಷಯಗಳು ಅಲ್ಪಾವಧಿ ಹಾಗು ದೀರ್ಘಾವಧಿಯದ್ದಾಗಿರುತ್ತವೆ. , ಅವರ ಅಗತ್ಯಗಳಿಗೆ ಹೊಂದಾಣಿಕೆಯಾಗುವಂತೆ ಉದ್ದಿಮೆಗಳೊಂದಿಗೆ ನಿಯಮಾನುಸಾರದ ನಿರ್ದೇಶಿತ ಕಾರ್ಯಕ್ರಮಗಳನ್ನು ರೂಪಿಸುವಲ್ಲಿ ಇವು ಕೆಲಸ ಮಾಡುತ್ತವೆ. ದೀರ್ಘಾವಧಿಯ ಶೈಕ್ಷಣಿಕ ವಿಷಯಗಳೆಂದರೆ: ಅಡ್ವಾನ್ಸ್ಡ್ ಮ್ಯಾನೇಜ್ಮೆಂಟ್ ಪ್ರೋಗ್ರಾಮ್ , ಇದು ಜನರಲ್ ಮ್ಯಾನೇಜರ್ ಗಳು ಹಾಗು ಉಪಾಧ್ಯಕ್ಷರೆಡೆಗಿನ ಕಾರ್ಯಕ್ರಮಗಳ ರೂಪಿಸುವ ಭವಿಷ್ಯತ್ತಿನ ಗುರಿ ಹೊಂದಿರುತ್ತದೆ. ಎಕ್ಸಿಕ್ಯುಟಿವ್ ಜನರಲ್ ಮ್ಯಾನೇಜ್ಮೆಂಟ್ ಪ್ರೋಗ್ರಾಮ್ , ಇದು ಮಿಡಲ್ ಮ್ಯಾನೇಜ್ಮೆಂಟ್ ಕಾರ್ಯನಿರ್ವಹಣೆಗೆ ಸಂಬಂಧಿಸಿದೆ. ಕಾರ್ಯನಿರ್ವಾಹಕರಿಗೆ ಜನರಲ್ ಮ್ಯಾನೇಜ್ಮೆಂಟ್ ಪ್ರೋಗ್ರಾಮ್ . ಬಿಸ್ನೆಸ್ ಅನಾಲಿಟಿಕ್ಸ್ ಅಂಡ್ ಇಂಟೆಲಿಜೆನ್ಸ್ . ವಾಣಿಜ್ಯೋದ್ಯಮಿಗಳು ಹಾಗು ಕೌಟುಂಬಿಕ ವ್ಯವಹಾರಕ್ಕಾಗಿ ಶಿಕ್ಷಣ
ಇಂಡಿಯನ್‌ ಇನ್‌ಸ್ಟಿಟ್ಯೂಟ್‌ ಆಫ್‌ ಮ್ಯಾನೇಜ್‌ಮೆಂಟ್‌ ಬೆಂಗಳೂರು , ಭಾರತದ ಪ್ರಮುಖ ವ್ಯವಸ್ಥಾಪ್ರಬಂಧ ಸಂಸ್ಥೆಗಳಲ್ಲಿ ಒಂದೆನಿಸಿದೆ. ಇದು 1973ರಲ್ಲಿ ಸ್ಥಾಪನೆಯಾಯಿತು. ಇತ್ತೀಚಿನ 2010ರ ಗ್ಲೋಬಲ್ 200 ಬಿಸ್ನೆಸ್ ಸ್ಕೂಲ್ಸ್ ರಿಪೋರ್ಟ್ ಪ್ರಕಾರ , ಅಗ್ರ 5 ಏಷಿಯಾ-ಪೆಸಿಫಿಕ್ -ಶಾಲೆಗಳಲ್ಲಿ ಭಾರತದ ಏಕೈಕ ವಾಣಿಜ್ಯ ಶಾಲೆಯೆಂದು ಶ್ರೇಣೀಕರಣಗೊಂಡಿದೆ. ವಿಶ್ವಾದ್ಯಂತ ಇರುವ 'ಅಗ್ರ-ಐದು' ಪ್ರಾದೇಶಿಕ ವಿಶ್ವವಿದ್ಯಾಲಯಗಳೊಳಗೆ ನಲ್ಲಿ ಸರಾಸರಿ ಅತ್ಯಧಿಕ ಅಂಕಗಳನ್ನು ಇಲ್ಲಿನ ವಿದ್ಯಾರ್ಥಿಗಳು ಗಳಿಸಿದ್ದಾರೆ. ಎಡ್ಯೂನಿವರ್ಸಲ್, ಪ್ಯಾರಿಸ್ , ಯನ್ನು ಮಧ್ಯ ಏಷಿಯಾ, ಮಧ್ಯ ಪ್ರಾಚ್ಯ ಮತ್ತು ದಕ್ಷಿಣ ಏಷಿಯಾದ #1 ವಾಣಿಜ್ಯ ಶಾಲೆಯೆಂದೂ ಹಾಗು ವಿಶ್ವಾದ್ಯಂತ ಇರುವ ಅಗ್ರ 27 ಶಾಲೆಗಳಲ್ಲಿ ಒಂದೆಂದು ಶ್ರೇಣೀಕರಿಸಿದೆ. , ಯುರೋಪಿಯನ್ ಕ್ವಾಲಿಟಿ ಇಂಪ್ರೂವ್ಮೆಂಟ್ ಸಿಸ್ಟಂ ನ ದೃಢೀಕರಣವನ್ನೂ ಸಹ ಪಡೆದಿದೆ. ಇದನ್ನು ಯುರೋಪಿಯನ್ ಫೌಂಡೆಶನ್ ಫಾರ್ ಮ್ಯಾನೇಜ್ಮೆಂಟ್ ಎಜುಕೇಶನ್ ಪರಿಚಯಿಸಿತು.
ಬೆಂಗಳೂರು, ರಾಘವನ್ ಸೆಂಟರ್ ಫಾರ್ ಆಂಟ್ರಪ್ರನಿರಲ್ ಲರ್ನಿಂಗ್ ಮೂಲಕ ಬೆಳವಣಿಗೆಯ ಆರಂಭಿಕ ಹಂತದಲ್ಲಿರುವ ಹಲವಾರು ಉದ್ಯಮಗಳಿಗೆ ನೆರವನ್ನೂ ಸಹ ನೀಡುತ್ತಿದೆ. ಕಾರ್ಯರೂಪಕ್ಕೆ ಬರುವ ಆರಂಭಿಕ ಉದ್ಯಮಗಳು ತಮ್ಮ ವ್ಯಾಪಾರಿ ಯೋಜನೆಗಳನ್ನು ಇಲ್ಲಿ ಸಲ್ಲಿಸಬೇಕು. ಈ ರೀತಿ ಸಲ್ಲಿಸಲಾದ ಯೋಜನಾ ವರದಿಗಳನ್ನು ಯಶಸ್ವೀ ಉದ್ದಿಮೆದಾರರು ಹಾಗು ಪ್ರಾಧ್ಯಾಪಕರನ್ನು ಒಳಗೊಂಡ ಒಂದು ಪ್ರಬುದ್ದ ಸಮಿತಿಯು ವಿಮರ್ಶಿಸುತ್ತದೆ. ಆಯ್ಕೆಯಾದ ಉದ್ಯಮಗಳಿಗೆ ಸ್ಥಳ ಮತ್ತು ಬೆಳವಣಿಗೆಗೆ ನೆರವು ನೀಡುವುದರ ಜೊತೆಗೆ ಅವರ ಈ ಸಾಹಸಕ್ಕೆ ಉದ್ಯಮದ ಆರಂಭಿಕ ಹಂತಗಳಲ್ಲಿ ಪ್ರೋತ್ಸಾಹ ನೀಡಲಾಗುತ್ತದೆ.
'ಅಡಿಗಾಸ್,' ಹೋಟೆಲ್ ಉದ್ಯಮದಲ್ಲಿ ಮತ್ತೊಂದು ವಿಶಿಷ್ಠಹೆಸರು. ದಕ್ಷಿಣ ಕನ್ನಡದ ಮನೆಮಾತಾದ ಅಡುಗೆ ಕಲೆಯಲ್ಲಿ ನಿಷ್ಣಾತರಾಗಿ ದೇಶದಲ್ಲಿ ಅತ್ಯುತ್ತಮ ಶುಚಿರುಚಿಯಾದ ಊಟೋಪಹಾರಗಳಿಗೆ ಹೆಸರಾಂತ ಊಟದ ಹೋಟೆಲ್ ಒಡೆಯರಲ್ಲಿ ಆಡಿಗಾಸ್ ಎಂಬ ಹೆಸರು ಅತಿ ಮುಖ್ಯವಾಗಿ ಕೇಳಿಬರುತ್ತಿದೆ. ಗ್ರಾಹಕರಿಗೆ ಶುಚಿ-ರುಚಿಯಾದ ಊಟತಿಂಡಿಗಳನ್ನು ಯೋಗ್ಯಬೆಲೆಯಲ್ಲಿ ದೊರಕಿಸುವುದು ಒಂದು ಆದ್ಯತೆಯಾದರೆ, ಅವನ್ನು ಆಸಕ್ತರ ಮನೆಗಳಿಗೆ ಮನೆಗಳಿಗೆ ತಲುಪಿಸಿವ ಕಾರ್ಯವನ್ನೂ ಯಶಸ್ವಿಯಾಗಿ ನಿಭಾಯಿಸುತ್ತಿದ್ದಾರೆ. ಈ ಅಡುಗೆ ಪದ್ಧತಿಯ ಹೋಟೆಲ್ ಮಾಲೀಕ, ರುವಾರಿ ವಾಸುದೇವ ಅಡಿಗರು, 'ಬಿ.ಇ. ಎಲೆಕ್ಟ್ರಾನಿಕಸ್ ಪದವೀಧರ'ರು. ಅವರ ತಂದೆಯವರು ಬೆಂಗಳೂರಿನ, 'ಶಂಕರಪುರಂ ನಲ್ಲಿ ಬ್ರಾಹ್ಮಣರ ಕಾಫಿ ಬಾರ್' ವೊಂದನ್ನು ನಡೆಸುತ್ತಿದ್ದರು. 'ವಾಸುದೇವ ಅಡಿಗರು' ಸನ್, ೧೯೮೪ ರಲ್ಲಿ, ತಮ್ಮ ಪದವಿಯ ಬಳಿಕ, ವಿದೇಶಕ್ಕೆ ಹೋಗಿ 'ಎಮ್.ಎಸ್'.ಮಾಡುವ ಕನಸು ಕಾಣುತ್ತಿದ್ದರು. ಆದರೆ ಅವರಿಗೆ 'ವಿಸಾ' ದೊರೆಯಲಿಲ್ಲ. ಹಾಗಾಗಿ ಅವರು ಬೆಂಗಳೂರಿನಲ್ಲೇ ಸಣ್ಣ ಪುಟ್ಟ ಕಂಪೆನಿಗಳಲ್ಲಿ ಕೆಲಸಮಾಡುತ್ತಿದ್ದರು. ತಮ್ಮ 'ಪಾರಿವಾರಿಕ ಬಿಝಿನೆಸ್' ಆದ 'ಹೋಟೆಲ್ ಉದ್ಯಮ'ವನ್ನು ಮುಂದುವರೆಸಿಕೊಂಡು ಹೋಗುವ ಬಗ್ಗೆ ತೀವ್ರವಾಗಿ ಅಲೋಚಿಸಿ, ಅದರಲ್ಲಿ ಯಶಸ್ಸುಕಂಡರು.
ಹಿಂದಿನ ಪೀಳಿಗೆಯ ಜನರ ಮತ್ತು ಇಂದಿನ ಯುವವರ್ಗದ ಆಶೋತ್ತರಗಳನ್ನು ಸ್ಪಷ್ಟವಾಗಿ ಅರಿತು ಅವರವರ ಆಹಾರಗಳ ಆದ್ಯತೆಗಳಿಗೆ ಒತ್ತು ನೀಡುತ್ತಿದೆ. 'ಸಾಫ್ಟ್ ವೇರ್ ಉದ್ದಿಮೆ', 'ಮದುವೆ', 'ಮುಂಜಿ, ಸಮಾರಂಭ,' 'ಸಭೆ', 'ಮಂತ್ರಿ ಮಹೋದಯರ ಪಾರ್ಟಿ', 'ಸುಖ-ದುಖದ ಸಮಾರಂಭಗಳು' ಮುಂತಾದವುಗಳಿಗೆ ಅಡುಗೆಯ ಪೂರೈಕೆ ಅತಿ ಅಗತ್ಯವಾಗಿದೆ. ಇದಲ್ಲದೆ, ಕೆಲಸಕ್ಕೆ ಹೋಗುತ್ತಿರುವ ಹೆಣ್ಣುಮಕ್ಕಳು, ಮತ್ತು ವೃದ್ಧ ಹಿರಿಯನಾಗರಿಕರಿಕರಿಗಾಗಿ, ಊಟತಿಂಡಿಯ ಪ್ಯಾಕೆಟ್ ಗಳನ್ನು ಆವರವರ ಮನೆಯ ಬಾಗಿಲುಗಳಿಗೆ ಮುಟ್ಟಿಸುವ ಕಾರ್ಯ ಭರದಿಂದ ಮುಂದುವರೆದಿದೆ. ಅಡಿಗಾಸ್ ಸಂಸ್ಥೆ ಯುವಕರಿಗೆ, ಮತ್ತು ಅಡುಗೆ ಕಲೆಯನ್ನು ಬಲ್ಲವರಿಗೆ, ಉದ್ಯೋಗಾವಕಾಶಗಳನ್ನು ಕಲ್ಪಿಸಿದೆ.
೧೯೯೩ ಯಲ್ಲಿ ಬೆಂಗಳೂರು ನಗರದ ಬಸವನಗುಡಿಯಲ್ಲಿ 'ಅಡಿಗಾ ಹೋಟೆಲ್' ತೆರೆದರು. ಜಯನಗರ ೪ ನೆಯ ಬ್ಲಾಕ್, ೫ ನೆಯ ಬ್ಲಾಕ್ 'ಬನ್ನೇರುಘಟ್ಟ'ದಲ್ಲಿಯೂ ಮತ್ತು ೮ ನೆಯ ಬ್ಲಾಕ್ ನಲ್ಲಿಯೂ ’ಅಡಿಗ ಫುಡ್ ಲೈನ್’ ಶಾಖೆಗಳನ್ನು ತೆರೆದರು. ಉತ್ತರ ಭಾರತ, ದಕ್ಷಿಣಭಾರತ, ಮತ್ತು ಎಲ್ಲಾ ರೀತಿಯ ಊಟ, ಅಡುಗೆ, ತಿಂಡಿ-ತಿನಸುಗಳ ಒಂದು ದೊಡ್ಡ ಪಟ್ಟಿಯನ್ನು ಪರಿಚಯಿಸಿದರು. ೧೮ ಬಗೆಯ 'ರೈಸ್ ಭಾತ್' ದಿನದಲ್ಲಿ ಎರಡು ಐಟಮ್ ಗಳು ಇರುವಂತೆ, ದೋಸೆಗಳ ಪಟ್ಟಿ ಹೀಗಿದೆ. ಈ ರೀತಿ ೧೯ ತರಾವರಿ ದೋಸೆಗಳ ಪಟ್ಟಿ.
ಹನಿಮೂನ್, ಟೈಟಾನಿಕ್, ಡಬ್ಲ್ ಟ್ರಿಪಲ್ ಸಂಡೆ, ಅನಾಮಿಕ ವೆಂಬ ಐಸ್ ಕ್ರೀಮ್, ೧೭ ಬಗೆಯಲ್ಲಿ ಲಭ್ಯವಿದೆ. ಅಡಿಗಾಸ್ ಶುದ್ಧ ಸಸ್ಯಾಹಾರಿ ಉಪಹಾರ ಗೃಹವಾಗಿದೆ. ಇಲ್ಲಿ ಹಣ್ಣಿನರಸಗಳು, ಹಾಗೂ ಐಸ್ ಕ್ರೀಂಗಳೂ ದೊರೆಯುತ್ತವೆ. 'ಅಡಿಗಾಸ್ ಹೋಟೆಲ್ ಶ್ರೇಣಿ', ಶಿಸ್ತು ಸಮಯ ಪ್ರಜ್ಞೆ, ಶುಚಿ, ವ್ಯಾಪಾರಿಮನೋಭವನೆಯೇ ಆದ್ಯತೆ ಕೊಡದೆ, ಗ್ರಾಹಕರ ಬಯಕೆಗಳಿಗೆ ಸ್ಪಂದಿಸುವ ಸೂಕ್ಷ್ಮ ಸಾಮಾಜಿಕ ಕಳಕಳಿಯ ಆದರ್ಶ ವನ್ನಿಟ್ಟುಕೊಂಡು,ಮಾರುಕಟ್ಟೆಯಲ್ಲಿ ಹೆಚ್ಚುತ್ತಿರುವ ಪೈಪೋಟಿಗೆ ದನಿಕೊಡುತ್ತಾ, ತನ್ನದೇ ಆದ ಸ್ಥಾನವನ್ನು ಕಾಪಾಡಿಕೊಂಡು ಜನಪ್ರಿಯತೆಯ ಶಿಖರದಲ್ಲಿದೆ.
ಊಟ, ಉಪಹಾರಗಳ ಅತಿ ಹೆಚ್ಚಿನ ಬೇಡಿಕೆಗಳನ್ನು ಸಮರ್ಥವಾಗಿ ನಿಯಂತ್ರಿಸಲು ಹೊಸ ಅಡುಗೆ ಕೇಂದ್ರಗಳ ಸ್ಥಾಪನೆಯ ಕಾರ್ಯ ಭರದಿಂದ ಸಾಗಿದೆ. ಸದ್ಯಕ್ಕೆ, 'ಬೆಂಗಳೂರಿನ, ಜೆ.ಪಿ.ನಗರ' ನಲ್ಲಿ ’ಮೂಕಾಂಬಿಕಾ ಇನ್ಸ್ ಪ್ರೈವೇಟ್ ಲಿಮಿಟೆಡ್,' ಎಂಬ 'ಪ್ರತ್ಯೆಕ ಅಡುಗೆ ಕೇಂದ್ರ'ವನ್ನು ತೆರೆದಿರುತ್ತಾರೆ.
ಕಾಲೇಜ್ ಮುಗಿಸಿದ ನಂತರ ಅವರು ನೌಕಾಪಡೆಯನ್ನು ಸೇರಲು ಮುಂಬೈಗೆ ಬಂದರು. ಆದರೆ ಅನಾರೋಗ್ಯದ ನಿಮಿತ್ತ ಅವರು ಪ್ರವೇಶ ಪರೀಕ್ಷೆಗೆ ಕೂರಲಾಗಲಿಲ್ಲ. ಒಮ್ಮೆ ಅಲ್ಲಿಯ ಸಾಗರ್ ಸ್ಟೂಡಿಯೊದಲ್ಲಿ ಚಿತ್ರೀಕರಣವೊಂದನ್ನು ನೋಡಲು ಹೋಗಿದ್ದರು. ಆ ಚಿತ್ರದ ನಿರ್ದೇಶಕರಾಗಿದ್ದ ಕಾಳೀಪ್ರಸಾದ್ ಘೋಷರು ಉಚ್ಚ ಸುಸಂಸ್ಕೃತ ಉಡುಪಿನಲ್ಲಿದ್ದ ಮೋತೀಲಾಲರನ್ನು ಗಮನಿಸಿ, ತಮ್ಮ ಶಹರ್ ಕಾ ಜಾದೂ ಚಿತ್ರದಲ್ಲಿ ನಾಯಕನ ಪಾತ್ರವನ್ನಿತ್ತರು. ಹೀಗೆ ಸಾಗರ್ ಫಿಲ್ಮ್ ಕಂಪೆನಿಯನ್ನು ಸೇರಿದಾಗ ಮೊತೀಲಾಲರ ವಯಸ್ಸು ೨೪. ೧೯೩೫ರಲ್ಲಿ ಸಬಿತಾದೇವಿಯೊಡನೆ ಡಾಕ್ಟರ್ ಮಾಧುರಿಕಾ ಮತ್ತು ೧೯೩೭ರಲ್ಲಿ ಕುಲವಧು ಚಿತ್ರಗಳ ನಂತರ ರಣಜೀತ್ ಸ್ಟೂಡಿಯೊವನ್ನು ಸೇರಿ ಅಲ್ಲಿ ಜಾಗಿರ್ದಾರ್ , ಹಮ್, ತುಮ್ ಔರ್ ವಹ್ , ಅರ್ಮಾನ್ , ತಕ್ದೀರ್ ಮತ್ತು ಕಲಿಯಾಂ ಚಿತ್ರಗಳಲ್ಲಿ ಅಭಿನಯಿಸಿದರು. ಆರ್ ಕೆ ನಾರಾಯಣರ ಕಾದಂಬರಿ ಮಿ ಸಂಪತ್ ಯನ್ನಾಧರಿಸಿ ಅದೇ ಹೆಸರಲ್ಲಿ ೧೯೫೨ರಲ್ಲಿ ಎಸ್ ಎಸ್ ವಾಸನ್ ನಿರ್ಮಿಸಿದ ನಯವಂಚಕನ ಪಾತ್ರ ಮೋತಿಲಾಲರಿಗೆ ಬಹುಖ್ಯಾತಿಯನ್ನು ತಂದಿತು. ೧೯೫೫ರಲ್ಲಿ ಬಿಮಲ್ ರಾಯ್ ನಿರ್ದೇಶನದ ದೇವದಾಸ್ ಚಿತ್ರದ ಚುನ್ನೀಲಾಲ್ ಪಾತ್ರ ಅವರಿಗೆ ಫಿಲ್ಮ್ ಫೇರ್ ನ ಅತ್ಯುತ್ತಮ ಪೋಷಕ ನಟನ ಪ್ರಶಸ್ತಿಯನ್ನು ಕೊಟ್ಟಿತು. ೧೯೬೦ರ ಪಾರಖ್ ಚಿತ್ರದಲ್ಲಿನ ಅಭಿನಯ ಅವರಿಗೆ ಎರಡನೇ ಫಿಲ್ಮ್ ಫೇರ್ ಪ್ರಶಸ್ತಿಯನ್ನು ಗಳಿಸಿಕೊಟ್ಟಿತು.
೪ನೇ ಡಿಸೆಂಬರ್ ೧೯೧೦ರಲ್ಲಿ ಶಿಮ್ಲಾದಲ್ಲಿ ಜನಿಸಿದ ಮೋತೀಲಾಲ್ ದಿಲ್ಲಿಯ ಸುಪ್ರಸಿದ್ಧ ಕುಟುಂಬಕ್ಕೆ ಸೇರಿದವರಾಗಿದ್ದರು. ಅವರ ತಂದೆ ಖ್ಯಾತಿವೆತ್ತ ಶಿಕ್ಷಣತಜ್ಞರಾಗಿದ್ದರು. ಆದರೆ ಮೋತೀಲಾಲರು ಒಂದು ವರ್ಷದ ಮಗುವಾಗಿದ್ದಾಗಲೇ ಅವರು ತೀರಿಕೊಂಡರು. ಆ ಕಾರಣದಿಂದಾಗಿ ಉತ್ತರಪ್ರದೇಶದ ಹೆಸರುವಾಸಿ ಸಿವಿಲ್ ಸರ್ಜನರಲ್ಲೊಬ್ಬರಾಗಿದ್ದ ಚಿಕ್ಕಪ್ಪನ ಆಶ್ರಯದಲ್ಲಿ ಬೆಳೆದರು. ಶಿಮ್ಲಾದ ಶಾಲೆಯಲ್ಲಿ ಪ್ರಾಥಮಿಕ ಇಂಗ್ಲಿಷ ವಿದ್ಯಾಭ್ಯಾಸದ ಬಳಿಕ ದಿಲ್ಲಿಯಲ್ಲಿ ಮಾಧ್ಯಮಿಕ ಹಾಗೂ ಕಾಲೇಜ್ ಶಿಕ್ಷಣವನ್ನು ಪಡೆದರು.
ಹಿಂದಿ ಚಿತ್ರರಂಗದ ಪ್ರಸಿದ್ಧ ಹಿನ್ನೆಲೆ ಗಾಯಕ ಮುಕೇಶರನ್ನು ೧೯೪೧ರಲ್ಲಿ ಪರಿಚಯಿಸಿದ ಮೋತೀಲಾಲರ ಮೂರ್ತಿ ಚಿತ್ರದಲ್ಲಿ ಮುಕೇಶರಿಗೆ ಪ್ರಥಮ ಬಾರಿಗೆ ಹಾಡುವ ಅವಕಾಶ ದೊರೆತಿತ್ತು. ೧೯೪೭ರ ಪಹಲೀ ನಜರ್ ಚಿತ್ರದಲ್ಲಿ ಮುಕೇಶ್ ಹಾಡಿದ ‘ದಿಲ್ ಜಲ್ತಾ ಹೈ ತೋ ಜಲ್ನೇ ದೇ.’ ಹಾಡನ್ನೂ ಮೋತೀಲಾಲರ ಮೇಲೆಯೇ ಚಿತ್ರೀಕರಿಸಲಾಗಿದೆ.
ರಾಜ್ ಕಪೂರರ ಜಾಗ್ತೇ ರಹೋ , ಅಬ್ ದಿಲ್ಲೀ ದೂರ್ ನಹೀಂ , ಪೈಗಾಮ್ , ಇತ್ಯಾದಿ ಮೋತೀಲಾಲರ ಕೆಲವು ಗಮನೀಯ ಚಿತ್ರಗಳು. ಹಮಾರೀ ಬೇಟಿ ಚಿತ್ರದಲ್ಲಿ ಶೋಭನಾ ಸಮರ್ಥರ ಪತಿಯಾಗಿಯೂ ನೂತನಳ ತಂದೆಯಾಗಿಯೂ ನಟಿಸಿದರು. ಅನಾಡಿ ಯಲ್ಲೂ ನೂತನಳ ಪೋಷಕನ ಪಾತ್ರವನ್ನು ಸ್ಮರಣೀಯವಾಗಿ ನಿರ್ವಹಿಸಿದ್ದರು.
ಮೋತೀಲಾಲ್ ಭಾರತೀಯ ಚಿತ್ರ ನಟ. ಅವರ ಪೂರ್ಣ ಹೆಸರು ಮೋತೀಲಾಲ್ ರಾಜವಂಶ್. ಹಿಂದಿ ಚಿತ್ರರಂಗದಲ್ಲಿ ಸ್ವಾಭಾವಿಕ ಅಭಿನಯವನ್ನು ತೆರೆಗೆ ತಂದ ಮೊದಲ ನಟನೆಂದು ಗುರುತಿಸಲಾಗುತ್ತದೆ.
ರೇಡಿಯೋವಾಣಿ ಅಂತ ಸ್ಟುಡಿಯೋ. ಅದರಲ್ಲಿ ರೆಕಾರ್ಡಿಂಗ್ ಗೆ ಅಂತ ಹೋಗಿದ್ದರು. ಅಲ್ಲಿ ಮಹತಿ.ಮಹತಿ ಅಂತ ಎಲ್ಲರೂ ಚರ್ಚೆ ಮಾಡುತ್ತಿದ್ದರು. ಯಾರಪ್ಪಾ ಈ ಮಹತಿ ಅಂತ ಅವರು ನೋಡ್ತಾಯಿದ್ದರು. ಅಲ್ಲಿಗೆ ಅವರಿನ್ನೂ ಹೊಸಬರು. ಆದ್ರೆ, ಮಹತಿ ಆಗಲೇ ವಾಯ್ಸ್ ಓವರ್‍ನಲ್ಲಿ ಸ್ಟಾರ್. ಆವಾಗ ಅವರಿಗೆ ಇವರು ಒಂದು ಲುಕ್ ಕೊಟ್ಟು, ಅವರ ಒಂದು ಲುಕ್ ಪಡೆದರು. ಆಮೇಲೆ ಸ್ಟುಡಿಯೋದಲ್ಲಿ ಅವರು ಅವರಿಗೆ ಸಿಗುವುದಕ್ಕೆ ಶುರು ಮಾಡಿದರು ಮಹತಿಗೆ ಅವರ ಮೇಲೆ ಕನಿಕರ ಇತ್ತು. ತೆಲುಗು ಸೀರಿಯಲ್‍ಗೆ ಹಾಡುವುದಕ್ಕೆ ಅಂತ ವಿಜಯ್ ಪ್ರಕಾಶ್‍ರನ್ನು ಕರೆಸಿದಾಗ ಜೊತೆಗೆ ಮಹತಿಯೂ ಹಾಡಿದರು. ಒಳಗೊಳಗೆ ಅವರಿಬ್ಬರಿಗೂ ಒಂಥರಾ ಫೀಲಿಂಗ್. ಒಂದಿನ ಲಂಚ್‍ಗೆ ಕರ್ಕೊಂಡು ಹೋಗಿ ಮಾತನಾಡಿದರು. ಅವಳು ಅವರನ್ನು ಆಟವಾಡಿಸುತ್ತಿದ್ದರು. ನಂತರ ವಿಜಯ್ ಪ್ರಕಾಶ್ ಅವರಿಗೆ ಪ್ರಪೋಸ್ ಮಾಡಿದ ನಂತರ ಅವರು ಒಪ್ಪಿಕೊಂಡರು.ವಿಜಯ್ ಪ್ರಕಾಶ್‍ರ ಅಪ್ಪ-ಅಮ್ಮ ಕೂಡ ಮುಂಬೈಗೆ ಬಂದು ಅವಳ ಅಪ್ಪ-ಅಮ್ಮ ಜೊತೆ ಮಾತನಾಡುತ್ತಾರೆ. ಮಹತಿ ಅಪ್ಪ-ಅಮ್ಮ ಎರಡು ಕಂಡೀಷನ್ ಹಾಕುತ್ತಾರೆ. ಮುಂಬೈಗೆ ಹೋದ 4 ವರ್ಷದಲ್ಲೇ ಅಂದ್ರೆ 1999ನಲ್ಲೇ ಸ್ವಂತ ಮನೆ ತೆಗೆದುಕೊಳ್ಳುತ್ತಾರೆ. 2001 ನಲ್ಲಿ ತಿರುಪತಿಯಲ್ಲಿ ಮದುವೆ ಆಗುತ್ತಾರೆ
ಇಂಜಿನೀಯರಿಂಗ್ ಸೇರಿದೆ. ಸೇರಿದ್ಮೇಲೆ ಅದರಲ್ಲಿ ಅವರಿಗೆ ಗಮನ ಇರ್ಲಿಲ್ಲ. ಏನಾದರೂ ಮಾಡ್ಬೇಕು ಅಂತಿದ್ದರು. ಬಹಳ ದೊಡ್ಡ ತೀರ್ಮಾನ ತೆಗೆದುಕೊಂಡಿದ್ದು ಅವಾಗಲೇ. ಅಪ್ಪ-ಅಮ್ಮಗೆ ಹೇಳದೆ ಕೈಯಲ್ಲಿ 700 ರೂಪಾಯಿ ಇಟ್ಕೊಂಡು, ಚೀಲದಲ್ಲಿ ಒಂದು ಪ್ಯಾಂಟ್-ಶರ್ಟ್ ಹಾಕೊಂಡು ಮನೆಯಿಂದ ಹೊರಟರು. ಯಾಕೆ ಹೊರಟೆ?
ಗೊತ್ತಿಲ್ಲ. ಆದ್ರೆ ಏನಾದರೂ ಸಾಧಿಸುವ ಛಲ ಅವರಿಗೆ ಇತ್ತು ಮನೆಯಿಂದ ಹೊರಡುವಾಗ ಹೆತ್ತವರಿಗೆ ಒಂದು ಪತ್ರ ಬರೆದು ಇಟ್ಟಿದ್ದರು. ಮನೆಯಿಂದ ಮೊದಲು ಬೆಂಗಳೂರಿಗೆ ಹೋದರು. ಅಲ್ಲಿ ತಿರುಪತಿಗೆ ಹೋಗಿ ದೇವರ ದರ್ಶನ ಮಾಡಿದರು. ಅಲ್ಲಿಂದ ಇವತ್ತಿನವರೆಗೂ ಅವರು ಪ್ರತಿ ವರ್ಷ ತಿರುಪತಿಗೆ ಹೋಗಿ ಬಾಲಾಜಿ ದರ್ಶನ ಮಾಡಿ ಬರುತ್ತಾರೆ.
ವಿಜಯ್ ಪ್ರಕಾಶ್ ಹುಟ್ಟಿದ ಊರು - ಮೈಸೂರು, ಜನನ- ಫೆಬ್ರವರಿ 21, 1976, ತಂದೆ -ಎಲ್.ರಾಮಶೇಷು ತಾಯಿ - ಆರ್.ಲೋಪಮುದ್ರಾ, ತಾತ -ಕರ್ನಾಟಕದ ಕಲಾತಿಲಕ ಲಕ್ಷ್ಮಿಪತಿ ಭಾಗವತರ್, ಅಣ್ಣ-ಫಣೇಂದ್ರ ಕುಮಾರ್ ಪತ್ನಿ-ಮಹತಿ, ಮಗಳು- ಕಾವ್ಯ. ಚಿಕ್ಕವಯಸ್ಸಿಂದ ಸಂಗೀತ ಅಂದ್ರೆ ಪ್ರಾಣ. ಅವರ ಸ್ನೇಹಿತರೊಬ್ಬರು ಲಂಡನ್ ಗೆ ಹೋಗಿದ್ದಾಗ ವಾದ್ಯವೊಂದನ್ನು ಖರೀದಿಸಿದ್ದರು. ಅದನ್ನ ನೋಡಿ ನನಗೂ ತೆಗೆದುಕೊಡಮ್ಮ ಅಂತ ಕೇಳಿದ್ದರು. ನಾವು ಆಗಿದ್ದ ಪರಿಸ್ಥಿತಿಯಲ್ಲಿ ಬರೀ ಸಂಗೀತದಲ್ಲಿ ಮಕ್ಕಳನ್ನ ಸಾಕ್ತಾಯಿದ್ದದ್ದು. ಆಗ ತೆಗೆದುಕೊಡೋಕೆ ಆಗ್ಲಿಲ್ಲ. ಇವತ್ತಿಗೂ ನನ್ನ ಮನಸ್ಸಲ್ಲಿ ಅದು ಕೊರೆಯುತ್ತಿದೆ. ಕ್ಷಮಿಸು ಮಗನೇ ಎಂದಿದ್ದರು ಅವರ ತಾಯಿ ಲೋಪಮುದ್ರ.
ನನ್ನ ಗುರು ಸುರೇಶ್ ವಾಡ್ಕರ್. ಇವತ್ತಿಗೂ ನಾನು ಅವರನ್ನ ನೆನಪಿಸಿಕೊಳ್ತೀನಿ. ಮೊದಲು ನಾನು ಮುಂಬೈಗೆ ಹೋದಾಗ ಆನಂದ್ ಮಿಲಿಂದ್ ಅಂತ ಮ್ಯೂಸಿಕ್ ಡೈರೆಕ್ಟರ್‍ರವರ ಮನೆ ಗೊತ್ತಾಯ್ತು. ಅಲ್ಲಿ ಹೋದಾಗ ಅವರು ಸುರೇಶ್ ವಾಡ್ಕರ್ ಹತ್ರ ಕಳುಹಿಸಿದ್ರು. ಅವರ ಹತ್ರ ಹೋಗಿ ಹಾಡಿದ್ಮೇಲೆ ನನ್ನ ವಾಯ್ಸ್ ಇಷ್ಟ ಪಟ್ಟರು. ನಂತರ ರಾಧಾ ಕೃಷ್ಣ ದೇವಸ್ಥಾನದಲ್ಲಿ ಉಳಿದುಕೊಳ್ಳುವುದಕ್ಕೆ ವ್ಯವಸ್ಥೆ ಮಾಡಿದ್ರು. ಇದ್ದ ಒಂದು ಬಟ್ಟೆಯನ್ನು ಸಮುದ್ರದ ನೀರಲ್ಲಿ ಒಗೆದು ಒಣಗಿಸಿ ಹಾಕೊಳ್ತಿದ್ದೆ. ತಿನ್ನೋಕೆ ದುಡ್ಡು ಇರ್ಲಿಲ್ಲ. ನಾನು ಇದ್ದ ಸ್ಥಿತಿ ನೋಡಿ ಅವರು ನನಗೆ 100 ರೂಪಾಯಿ ಕೊಟ್ಟು ಊಟ ಮಾಡಿ ಬಾ ಅಂತ ಹೇಳಿದ್ರು.
ಮೊದಲ ಬಹುಮಾನ ಪಡೆದದ್ದು-ಕನ್ನಡ ರಾಜ್ಯೋತ್ಸವ ಮಾಡುವಾಗ ಸ್ಪರ್ಧೆ ಮಾಡಿದ್ರು. ಆಗ ಹೋಗಿ ನಾನು ಹಾಡಿದ್ದು. ಮೊದಲನೇ ಬಾರಿ ಸ್ಟೇಜ್ ಪರ್ಫಾಮೆನ್ಸ್. ಲಂಬೋಧರ.ಹಾಡು ಹಾಡಿದ್ದೆ. ಸಿಕ್ಕಿದ ಮೊದಲ ಬಹುಮಾನ ಗ್ಲಾಸ್. ಓದಿದ ಶಾಲೆ-ಸೇಂಟ್ ಥಾಮಸ್ ಕಾನ್ವೆಂಟ್.ಆ ಶಾಲೆಗೆ ಮೋರಿ ಮೇಲೆ ನಡೆದುಕೊಂಡು ಹೋದರೇನೇ ಒಂದು ಸಾಧನೆ ಮಾಡಿದ ಅನುಭವವಾಗುತ್ತಿತ್ತು. ಒಂದೆರಡು ಬಾರಿ ಚರಂಡಿ ಒಳಗೂ ಬಿದ್ದಿದ್ದರು
ತಿರುಪತಿಯಿಂದ ಬಾಂಬೆಗೆ ಹೋದರು. ಅಲ್ಲಿ ಯಾರೂ ಗೊತ್ತಿಲ್ಲ. ತುಂಬಾ ಟೈಯರ್ಡ್ ಆಗಿದ್ದರು. ಉಡುಪಿ ರೆಸ್ಟೋರೆಂಟ್‍ನಲ್ಲಿ ಪುಲಾವ್ ತಿಂದು ಮತ್ತೆ ಹೋಟೆಲ್ ಕಡೆ ಹೋಗಲೇ ಇಲ್ಲ. ಯಾಕಂದ್ರೆ ಅವರ ಹತ್ರ ಆಗ ಯಾವುದೇ ದುಡ್ಡು ಇರ್ಲಿಲ್ಲ. ರೇಲ್ವೆ ಸ್ಟೇಷನ್ ನಲ್ಲೇ ಮಲಗುತ್ತಿದ್ದರು. ರಾತ್ರಿ ಹೊತ್ತು ಪೊಲೀಸ್‍ನವರು ಬಂದು ಅಲ್ಲಿ ಮಲಗಿದವರಿಗೆ ಬೂಟುಗಾಲಿನಿಂದ ಒದಿಯುತ್ತಿದ್ದರು.
ವಿಜಯ್ ಪ್ರಕಾಶ್ ಭಾರತೀಯ ಹಿನ್ನೆಲೆ ಗಾಯಕರು. ವಿಜಯ್ ಪ್ರಕಾಶ್ ಅವರು ಮೈಸೂರಿನಲ್ಲಿ ಹುಟ್ಟಿ ಬೆಳೆದವರು. ಅವರ ತಂದೆಯವರೂ ಸಹ ಸಂಗೀತ ಪಂಡಿತರು. ತಂದೆಯ ಮಾರ್ಗದರ್ಶನದಲ್ಲಿ ಶಾಸ್ತ್ರೀಯ ಸಂಗೀತವನ್ನು ಮೈಗೂಡಿಸಿಕೊಂಡ ವಿಜಯಪ್ರಕಾಶ್, ಮುಂದೆ ಪಾಶ್ಯಾತ್ಯ ಸಂಗೀತವನ್ನೂ ಕಲಿತರು. ವಿದೇಶದಲ್ಲೂ ಕನ್ನಡ ಸಂಗೀತದ ಕಂಪನ್ನು ಪಸರಿಸಿದರು.
ಸುರೇಶ್ ವಾಡ್ಕರ್ ಅವರ ಫ್ರೆಂಡ್ ಮುಖಾಂತರ ಜಾಹೀರಾತುಗಳಿಗೆ ವಾಯ್ಸ್ ಕೊಡಬಹುದು ಅಂತ 'ವರ್ಡ್ಸ್ ಅಂಡ್ ವಾಯ್ಸಸ್' ಕಂಪನಿಗೆ ಕಳುಹಿಸಿದರು. ನನಗೆ ಕನ್ನಡ ಬಿಟ್ಟು ಬೇರೆ ಭಾಷೆ ಬರಲ್ಲ. 'ನಿರ್ಮಾ ಆಡ್' ಕೊಟ್ಟರು. ಚೆನ್ನಾಗಿ ಹೇಳ್ದೆ. ಮೊದಲ ರೆಕಾರ್ಡಿಂಗ್ ಮಾಡಿದ್ದು 'ಕೆಲ್ಲಾಗ್ಸ್ ಆಡ್'ಗಾಗಿ.
ಆಡ್ ನಂತರ ದುಡ್ಡು ಕೊಡ್ತೀವಿ ಅಂದರು. ಆಗ ಎಷ್ಟು ಖುಷಿ ಆಯ್ತು ಅಂದ್ರೆ ಫ್ರೆಂಡ್ಸ್ ಹತ್ರ ಸಮೋಸ ತಿನ್ಕೊಂಡು ಬದುಕ್ತಾಯಿದ್ದೆ. ದುಡ್ಡು ಸಿಕ್ತಲ್ಲಾ ಅಂತ ಸಖತ್ ಖುಷಿ. 2700 ರೂಪಾಯಿ ಚೆಕ್ ಕೊಟ್ಟರು. ಅವತ್ತು ರಾತ್ರಿ ನನ್ನ ಫ್ರೆಂಡ್ಸ್ ಗೆಲ್ಲಾ ಪಾರ್ಟಿ ಕೊಡಿಸಿದರು
ಜೀವನದಲ್ಲಿ ಎರಡು ತರಹ ಹಸಿವು ಇರುತ್ತದೆ. ದೇವರ ದಯೆಯಿಂದ ಎಲ್ಲಾ ಇದ್ದರೂ ತಿನ್ನುವುದಕ್ಕೆ ಟೈಮ್ ಇರಲ್ಲ. ಅದೊಂಥರಾ ದರ್ಪದ ಹಸಿವು. ಆದರೆ ಎದುರುಗಡೆ ಊಟ ಇದ್ದರೂ, ಕೊಂಡುಕೊಳ್ಳುವುದಕ್ಕೆ ದುಡ್ಡಿರಲ್ಲ. ಆ ಹಸಿವು ಬಹಳ ಕಷ್ಟ. ಅವತ್ತು ಅವರು ದುಡ್ಡು ತಗೊಂಡು ಹೊಟ್ಟೆ ತುಂಬಾ ತಿಂದರು.
ಗಮನಾರ್ಹ ಪ್ರಮಾಣದ ವಿಸ್ಕಿಯನ್ನು ಸಂಯೋಜನೆಗಾಗಿ ಹಾಗೂ ಕೆಲವೊಮ್ಮೆ ಖಾಸಗಿ ಖರೀದಿದಾರರಿಗೂ ಕೂಡಾ ಬಹುತೇಕ ಮಾಲ್ಟ್‌‌ ತಯಾರಿಕಾ ಅಸವನ ಗೃಹ/ಬಟ್ಟಿಮನೆ/ಡಿಸ್ಟಿಲರಿಗಳು ಪೀಪಾಯಿಗಳಲ್ಲಿ ಮಾರುತ್ತವೆ. ಕೆಲವೊಮ್ಮೆ ಅಂತಹಾ ಪೀಪಾಯಿಗಳ ವಿಸ್ಕಿಯು ಡಂಕನ್‌ ಟೇಲರ್‌‌‌, ಮಾಸ್ಟರ್‌‌ ಆಫ್‌‌ ಮಾಲ್ಟ್‌‌‌‌, ಗಾರ್ಡನ್‌ & ಮೆಕ್‌ಫೈಲ್‌‌‌, ಕ್ಯಾಡೆನ್‌ಹೆಡ್ಸ್‌‌, ದ ಸ್ಕಾಚ್ ಮಾಲ್ಟ್‌‌‌‌ ವಿಸ್ಕಿ ಸೊಸೈಟಿ, ಮುರ್ರೆ ಮೆಕ್‌ಡೇವಿಡ್‌‌, ಸಿಗ್ನೆಟರಿ, ಡಗ್ಲಾಸ್‌ ಲೈಂಗ್‌‌ ಮತ್ತು ಇತರ ಸ್ವತಂತ್ರ ಸಂಸ್ಥೆಗಳಿಂದ ಏಕ ಮಾಲ್ಟ್‌‌‌ ವಿಸ್ಕಿಯಾಗಿ ಶೀಶೆ/ಸೀಸೆ/ಬಾಟಲಿಯಲ್ಲಿ ತುಂಬಿಸಲಾದುದಾಗಿರುತ್ತದೆ. ಇಂತಹಾ ವಿಸ್ಕಿಗಳಿಗೆ ಸಾಧಾರಣವಾಗಿ ಅಸವನ ಗೃಹ/ಬಟ್ಟಿಮನೆ/ಡಿಸ್ಟಿಲರಿ'ಯ ವ್ಯಾಪಾರಿ ಮುದ್ರೆಯ ಲೋಗೋಗಳು ಅಥವಾ ಅಂಕಿತಾಕ್ಷರಗಳನ್ನು ಬಳಸದೇ ಆಯಾ ಅಸವನ ಗೃಹ/ಬಟ್ಟಿಮನೆ/ಡಿಸ್ಟಿಲರಿ'ಯ ಹೆಸರನ್ನು ನಾಮಪಟ್ಟಿಯಲ್ಲಿ ನಮೂದಿಸಿರಲಾಗುತ್ತದೆ. ತುಲನೆಯಲ್ಲಿ "ಅಧಿಕೃತ ಶೀಶೆ/ಸೀಸೆ/ಬಾಟಲಿ ತುಂಬಿಸುವಿಕೆ" ಎಂದರೆ ಆಯಾ ಅಸವನ ಗೃಹ/ಬಟ್ಟಿಮನೆ/ಡಿಸ್ಟಿಲರಿಯ ಉತ್ಪನ್ನವಾಗಿರುತ್ತದೆ. ಅನೇಕ ಸ್ವತಂತ್ರ ಶೀಶೆ/ಸೀಸೆ/ಬಾಟಲಿ ತುಂಬುಗ ಕಂಪೆನಿಗಳು ಏಕ ಪೀಪಾಯಿಯವಾಗಿದ್ದು, ಅವುಗಳು ಕೆಲವೊಮ್ಮೆ ಅಧಿಕೃತ ಶೀಶೆ/ಸೀಸೆ/ಬಾಟಲಿ ತುಂಬುಗ ಕಂಪೆನಿಗಳಿಗಿಂತ ಗಮನಾರ್ಹವಾದ ಪ್ರತ್ಯೇಕತೆ ಹೊಂದಿರುತ್ತವೆ.
ವಿಸ್ಕಿ ಉತ್ಪಾದನೆಯ ಮೇಲಿನ ತೆರಿಗೆಗಳನ್ನು ಮೊತ್ತಮೊದಲಿಗೆ 1644ರಲ್ಲಿ ಹೇರಲಾಗಿತ್ತು, ಇದರ ಪರಿಣಾಮವಾಗಿ ರಾಷ್ಟ್ರದಲ್ಲಿ ಕಾನೂನುಬಾಹಿರ ವಿಸ್ಕಿ ಆಸವನ/ಬಟ್ಟಿ ಇಳಿಸುವಿಕೆಯ ಪ್ರಮಾಣವು ಏರಿಕೆ ಕಂಡಿತು. 1780ರ ಸುಮಾರಿಗೆ, ಸುಮಾರು 8 ಕಾನೂನುಬದ್ಧ ಅಸವನ ಗೃಹ/ಬಟ್ಟಿಮನೆ/ಡಿಸ್ಟಿಲರಿಗಳು ಮತ್ತು 400 ಕಾನೂನುಬಾಹಿರ ಅಸವನ ಗೃಹ/ಬಟ್ಟಿಮನೆ/ಡಿಸ್ಟಿಲರಿಗಳಿದ್ದವು. "ಸುಂಕ/ಮದ್ಯ ಕಾಯಿದೆ"ಯ ಮೂಲಕ, ಪರವಾನಗಿದಾರ ಅಸವನ ಗೃಹ/ಬಟ್ಟಿಮನೆ/ಡಿಸ್ಟಿಲರಿಗಳ ಮೇಲಿನ ಕಟ್ಟಳೆಗಳನ್ನು ಸಡಿಲಗೊಳಿಸಿ ಕಾನೂನುಬಾಹಿರ ಬಟ್ಟಿಗಳು ಕಾರ್ಯಾಚರಿಸಲು ಮತ್ತಷ್ಟು ಕಠಿಣ ತಡೆಗಳನ್ನು ಒಡ್ಡುವ ಮೂಲಕ, ಸಂಸತ್ತು 1823ರಲ್ಲಿ ಸ್ಕಾಚ್ ಉತ್ಪಾದನೆಯ ಆಧುನಿಕ ಯುಗಕ್ಕೆ ನಾಂದಿ ಹಾಡಿತು. ಎರಡು ಘಟನೆಗಳು ವಿಸ್ಕಿ'ಯ ಜನಪ್ರಿಯತೆಯನ್ನು ಹೆಚ್ಚಿಸಲು ನೆರವಾದವು: ಮೊದಲನೆಯದಾಗಿ, 1831ರಲ್ಲಿ ಕಾಫೆ ಅಥವಾ ಪೇಟೆಂಟ್‌ ಬಟ್ಟಿ ಎಂದು ಕರೆಯಲಾದ ನೂತನ ಉತ್ಪಾದನಾ ಪ್ರಕ್ರಿಯೆಯನ್ನು ಪರಿಚಯಿಸಲಾಯಿತು; ಈ ಪ್ರಕ್ರಿಯೆಯ ಮೂಲಕ ತಯಾರಾದ ವಿಸ್ಕಿಯು ಕಡಿಮೆ ಕಟುತ್ವವನ್ನು ಹೊಂದಿದ್ದು ಸರಳವಾಗಿತ್ತು. ಎರಡನೆಯದಾಗಿ ಫ್ರಾನ್ಸ್‌‌ನಲ್ಲಿ ಮದ್ಯ ಮತ್ತು ಕಾಗ್ನ್ಯಾ/ನ್ಯಾಕ್‌ಗಳ ಉತ್ಪಾದನೆಯನ್ನು 1880ರಲ್ಲಿ ಫಿಲ್ಲೊಕ್ಸೆರಾ ಕೀಟವು ನಾಶ ಮಾಡಿತ್ತು.